
KALMADA QORAAGA. 


Alx alle SW ayey mahad oo dhan u sugnaatey kaasoo ii suura geliyey 
inaan dhameeye qoraalka dhiganahaygii ugu horeeyey, marka labaad 
waxaan u mahad celinayaa labadayda waalid oo mudo badan igu soo 
tabcayey si aan heer wanaagsan oo aaakhiro iyo aduunba I anfaca ay 
ii baraan, waxaan kaloo u mahad celinayaa macalimiinteyda intaas oo 
sano wax isoo bareysey oonan la aantood aqoon faaiideen. 


Aniga oo magacaygu yahay Cabdicasiis Xasan Aadam Gabyaaye, ahna 
qoraaga buuga waxaan si sharaf leh uga codsanayaa cid kastoo 
akhrisata buugan in wixii talo, tusaale, dhaliil iyo cabasho ahba iigu 
soo gudbin karaan emailka ku qoran buuga xagiisa hore ama 
ciwaankeyga barta facebook, wixii aan qaldo waa ani iyo shweydaan 
alle iyo rasuulkiisuba beri ayey ka yihiin. 


MAHADNAQ. 

NASHQADA JALDIGA BUUGA DAAUUD MAXAMED XASAN CALI. 
TAFATIRKA BUUGA QORAA AMUUN XASAN AADAM 

HORDHAC. 


Alxamdulilaah illaahey SW ayey mahadoo dhan u sugnaatey, alle SW 
ayaanu ugu mahad celineynaa nicmooyinkiisa faraha badan ee uu ku 
maneystey khalqigiisa, ilaahey ayeynu uga mahad celineynaa inuu 
inaga dhigey umad islaam ah, alle SW ayeynu uga mahad celineynaa 
in uu inoo soo direy RASUULKIISA MUXAMED NNKHH kaasoo ina soo 
gaadhsiiyey diinteena suuban, waxeynu nahay umadii ugu fadliga 
badney siduu illaahey SW quraankiisa inoogu sheegey, suurada aala 
cimraan aayada 101 ee tafsiirkeedu yahay, waxaad tihiin umada u 
kheyroon ee loosoo bixiyo dadka, waxaad fartaan wanaaga waxaad 
reebtaan xumaanta waxaanad rumeysaan eebe. 


Dhiganahan la magac baxey fadliga bisha ramadaan, wuxuu wax 
badan u tari doonaa dadka soomaaliyeed ee ay ku adkaatey luuqada 
carabigu oo ah luuqada saxda ah ee ay ku qoran tahay diinteena 
suuban ee islamka, taasoo ay ka faaiideysan karaan khaasatan inta la 
xidhiidha bisha barakeysan ee ramadaan iyada oo aan ku qorey 
luuqadeena afka hooyo fadliga bishan. 

Bisha ramadaan waa bil kamida bilaha, taasoo ilaahey doortey in 
adoomadiisu ay soomaan oo ku faral yeelay, bishan waxey waxey 
wada kheyr aad u fadli badan oo illaahey ku gaar yeelley, taasoo ay 
lagama maarmaan tahay in laga faaiideysto kheyrkeeda. 


FADLIGA BISHA RAMADAAN. 

Bisha Ramadaan waxay leedahay Fadli badan oo llaahay ku gaar 
yeelay, Fadligaa waxa ka mid ah:- 

1. In ilaahay SW Qur'aanka soo dejiyey Bisha Ramadaan, Gaar ahaan 
habeenka Laylatul Qadriga sida aaydaha ku jira suuratul Dukhaan 
tilmaamayaan " Waxa uu Rabbi yidhi "Waxaan soo dejiney 
(quraanka) Haben barakaysan,(laylatul Qadriga)." 

2. In marka bisha Ramadaan bilaabanto la furo Albaabada Janada, la 
xidho 

Albaabada Naarta, Shaydaanada waaweyna la xidh xidho sidaa waxa 
tilmaamay 

Nebigeena NNKH isagoo yidhi: "Marka Ramadaanku yimaado waxa la 
furaa Albaabada janada, waxa la xidhaa Albaabada naarta, 
Shaydaanada waa la xidhxidhaa". Waxa weriyey Bukhaari iyo muslim. 

FAA'IIDADA XADIISKA. 

* Fadliga Ramadaanka iyo qiimahiisa oo xadiisku sheegay. 

* In marka Ramadaan soo galo la furo Albaabada janada taas oo 
macnaheedu yahay khayrka janada lagu gelayo oo badanaya. 

* In la xidho albaabada Naarta taas oo macnaheedu yahay in camalka 
naarta lagu galaa yaraanayo. 

* In la xidhxidho shaydaanada, shaydaanku bisha ramdaan sidii uu 
muslimiinta ugu awooda badnaa uguma awood badna, kiisa 
waaweyn ee dunuubta dadka ku ridana waa la xidhaa oo shar kuma 
ridi karo, Riwaayadaha qaar waxay sheegeen in shaydaanka kiisa 
madaxa adag la xidhxidho, taas oo laga fahmi karo in aan dhamaan 
shaydaanku xidhxidhnayn ee kiisa yaryari fasaxna yahay. 


3. In ilaahay u denbi dhaafo qofka sooma bisha isagoo rumaysan, 
ilaahayna ajri kaga doonaya, Sidaa waxa inoo sheegay Nebigeena 
NNKH wuxu yidhi: " Qofkii sooma Ramadaanka isagoo rumaysan 
ilaahayna ajri kaga doonaya waxa loo dhaafaa denbigiisii hore." 
Waxa weriyey Bukhaari iyo muslim. 

FAA'IIDADA XADIISKA. 

# Xadiisku wuxuu inoo sheegay in laba shardi qofkii laga helo 
soonkiisa in loo denbi dhaafayo. 

1. Qofkii sooma isagoo rumaysan waajibnimada soonka iyo in ilaahay 
faral kaga dhigay gudashadiisa. 

2. In qofku Ajrina kaga doonayo ilaahay oo aanu soonku culays iyo 
dhib ku ahayn ee ku farxsan xukunka alle, In loo dhaafo denbigiisii 
tegey oo ah denbigii yaryaraa ah, denbiga waaweyn wuxu u baahan 
yahay toobad keen. 

# In ilaahay si gaar ah uga sheegtay Soonka Camaladii kale ee la 
qabanayey, mushqaayada <abaal marintiisa> soonkana uu yidhi 
anigaa bixinaya. 


DHACDOOYINKII DHACEY BISHA RAMADAAN. 

Dhacdooyinka taariikhiga ah ee dhex dhacay bishan barakaysan ee 
ramadaan way fara badan yihiin, waxaana kamid ah kuwan hoos ku 
xusan: 

1. Sidaan wada ognahay bisha ramadaan dhexdeeda waa bishii 
nabigeenna (s.c.w) Waxyiga ku billowday. 

2. Sidoo kale ramadaanka dhexdiisa sanadkii lOaad ee bicthada 
nabigeenna (s.c.w) ayuu dhintay Abii dhaalib oo ahaa nabiga (s.c.w) 
adeerkii, wax bandanna ka difaaci jirey hagardaamadii ree 
qureesheed ay nabiga ku hayeen. 

3. Ramadaanka dhexdiisa sanadkii 8aad ee soo saariddii nabiga ayaa la 
oofsaday nabiga xaaskiisii ugu horraysay ee uu sida aadka ah u jeclaa, 
ahaydna ruuxii koowaad ee rumeeyo dhambaalkii uu nabiga siday, 
waa hooyadii mu'miniinta khadiija bintu khuwaylad. 

4. Ramadaanka dhexdiisa Sanadkii laad ee hijrada waxaa la 
sharciyeeyay Aadaanka, kadib markuu riyo ku arkay Cabdullaahi binu 
zayd. 

5. Ramadaanka dhexdiisa sanadkii 2aad ee hijrada ayaa la jideeyay 
salaadda ciidda. 

6. Ramadaanka dhexdiisa sanadkii 2aad ee hijrda waxaa la 
sharciyeeyay Zakaatul fidriga. 

7. Bishan ramadaan dhexdeeda isla sanadkii 2aad ee hijrada ayeey 
ahayd markii uu Allaah guusha siiyay rasuulka iyo asxaabta dagaalkii 
lamagac baxay dagaalkii Badar. 

8. Ramadaanka dhexdiisa sanadkii 8aad ee hijrada wuxuu Allaah 
gacanta muslimiinta soo galiyay oo la furtay magaalada barakaysan, 
ahna qiblada muslimiinta ee Makkah al-mukarramah markaa ayeey 
dadkii diinta usoo galeen kooxo-kooxo. 

9. Ramadaanka dhexdiisa sanakii llaad ee hijrada waxaa la oofsaday 
gabadhii rasuulka ee Faadimah bintu rasuuli LLAAH. 

10. Ramadaanka dhexdiisa sanadkii 40aad ee hijrada waxaa shihiiday 
khaliifkii afaraad ee muslimiinta Cali biu abii-daalib. 

11. Ramadaanka dhexdiisa sanadkii 58aad ee hijrada waxaa la 
oofsaday hooyadii mu'miniinta ee ahayd xaaska kaliya ee uu rasuulka 
(s.c.w) iyadoo gabadh ah guursaday, si aad ahna uu u jeclaa waa 
Caaisha binti abii-bakar. 

12. Ramadaanka dhexdiisa ayeey ahayd sanadkii 92aad ee hijrada 
markii ay muslimiinta furteen (spain) wuxuuna ALLAAH ku furay 
gacanta Daariq binu ziyaad. 

2. SOONKA BISHA RAMADAANKA. 

- Soonku wuxuu ka mid yahay Arkaanta islaamku ku taagan yahay ee 
shanta ah, Rasuulku wuxu yidhi: "Islaamka waxa lagu dhisay shan, 1. 
ka markhaati kaca in aan ilaah xaq lagu caabudaa jirin ilaahay mooyee 
iyo ka markhaati kaca in Muxamed 'scw'yahay Rasuulkii uu soo diray, 
2. Salaada oo la tukado, 3. Bisha ramadaan oo la soomo, 4. Zakada oo 
la bixiyo, S.Xajka oo la guto". 

Waxa weriyey Bukhaari iyo muslim. 


MACNAHA SOONKA. 

Erayga soon wuxuu leeyahay labo macno oo kala ah: Luqo IYO 
Isdilaax. 

Luqo ahaan erayga "Soon" macnahiisa waa kajoogsasho sida: 
hadalka,, cabidda, cunidda, i.w.m. 

ALLAAH wuxuu yiri isagoo inooga waramaya maryama bintu cimraan 
(...waxaad dhahdaa anigu waxaan ugu nadray (eebaha) raxmaan oon u 
soomi oonan la hadlin maanta cidna).[maryam 26]. 

Kalmadda "Soon" ah ee ku jirta aayadda macneheeda waa 
Aamusitaan. 

Isdilaax ahaan (macnaha sharciga dhexdiisa looga yaqaano erayga 
Soon) waa in laga joogsado ama la iska ilaaliyo waxyaabaha ruuxa 
sooman afuriya laga bilaabo waabariga illaa qorraxda ay dhacdo 
iyadoo soonka la niyaysan yahay. 

Imaamka Ibnu Xajar, wuxu yidhi: "Macnaha Soonku Luqada carbeed 
waa haysasho ama ka joogsi, shareecaduna waxay uga jeedaa ka 
joogsashada Cuntada,cabista, Galmada iyo hadalka xun [laga bilaabo 
salaada subax ilaa qorax dhaca] 

Imaamka qurdubi wuxu yidhi: "Soonku shareecada waa in laga 
afhaysto waxyaalaha lagu afuro iyadoo aad niyadana la imanaysid, 
laga bilaabo dillaaca waaga ilaa qorax dhaca, waxaana kuu dhamys 
tiraya soonka inaad ka fogaato dhamaan waxyaalaha laguu diidey 
iyo in aanad ku dhicin xaaraan. 

Soonka waxaa la Faral yeelay sanadkii labaad ee hijrada, nebiga NNKH 
wuxuu soomay sagaal soon. 


XUKUNKA SOONKA. 

Soonka bisha Ramadaan waa waajib dhamaan muslimiinta cidii 
sharcigu gaar uga soo reebay mooyane, Waajibnimada soonkuna waa 
mid ku sugan kitaabka quraanka ah iyo sunada nabiga (s.c.w) ummada 
islaamka ahna way isku wada raacsantahay. 

Si guud ahaaneed waajibnimada soonka wuxuu ALLE inoogu 
caddeeyey aayaddan hoose: (Kuwa xaqa rumeeyow waxaa laydinku 
waajibiyay soonka sidii looguwaajibiyay kuwii idinka horreeyay si aad 
u dhawrsataan -ilaa - waa maalmo tirsan...) [al-baqarah 183-184]. 

Gaar ahaan waajibnimada soonka bisha ramadaan Alle wuxuu inoogu 
sheegay aayaddan hoose : (Waa bisha soon ee la soo dajiyey 
dhexdiisa quraanka, isagoo hanuun dadka u ah, iyo caddayn hanuun 
iyo kala bixin (xaqa iyo baadhilka) ee ruuxii jooga {nagi} ha soomo). 
[al-baqarah 185]. 

(Islaamka waxaa lugu dul-dhisay shan korkood: Qiritaanka {laqiro} in 
ilaah aan ALLAAH ahayn uuna jirin Muxammadna adoonkiisii iyo 
rasuulkiisii yahay iyo Salaadda toosinteeda {oogiddeeda} iyo Sakada 
bixinteeda iyo Baytka (kacbada) ku xajintiisa iyo Soonka {bisha} 
ramadaan). 

Walaalayaal rasuulka (s.c.w) wuxuu xadiiskan saxiixa ah inoogu 
caddaynayaa inuu soonka yahay tiir kamid ah tiirasha shanta ah ee 
islaamka ku dul dhisan yahay, tiirashaasoo haddii lawaayo 
islaamnimada jiraynin, sababtoo ah majiro guri tiir la'aan taagnaan 
karo sidaa daraadeed ruuxii kataga soonka bisha ramadaan waa ruux 
dumiyay tiir kamid ah tiirashii islaamka uu kutaagnaa. 

Ibnu kathiir wuxuu tafsiirkiisa ku sheegay in uu imamu Axmad yiri 
isagoo Mucaad binu jabal kasoo warinaya (r.c) waxaa salaadda la 
wareejiyey (isbad-badal ku yimid) saddex jeer, soonkana waxaa la 
gad-gadiyey (isbad-badal ku yimid) saddex jeer, wuxuuna sheegay 
isbad-badaladii ay salaadda soo martay kadib isbadbadalkii soonka 
wuxuu ka yiri: rasuulka (s.c.w) ayaa madiina soo galay wuxuuna 
gudagalay inuu bil kasta saddex bari kasoomo maalinta Caashurana 
uu soomo kadib Alle ayaa ku faradyeelay soonka oo ku soo dajiyey : ( 
Kuwa xaqa rumeeyow waxaa laydinku wajibiyay soonka -ilia laga 
gaaro hadalka Alle ee ah -kuwa uu dhibina waxay bixin {quudin} 
miskiin), Markaa ruuxii rabana wuu soomayey ruuxii rabana miskiin 
ayuu quudinayey soonkana sidaa ayuu kaga gudmayey kadib Alle 
wuxuu soo dajiyay aayad kale: ( Waa bisha Soon ee la soo dajiyey 
dhexdiisa quraanka, isagoo hanuun dadka u ah, iyo caddayn hanuun 
iyo kala bixin (xaqa iyo baadilka) ee ruuxii jooga {nagi} ha soomo). [al- 
baqarah 185].) 


Allaah wuxuu soonkii bisha ramadaan ku dul sugay ruuxa fayoow ee 
nagi wuxuuna u rukhseeyey ruuxa musaafirka ah iyo midka buka 
(xanuunsan), quudintii masaakiintana wuxuu u sugay ruuxa da'da ah 
ee soonka awoodi Karin, taasi waa laba isbadal, sidoo kale waxay 

ahaayeen muslimiinta kuwo cabba oo cuna dumarkana u taga inta 
ayna seexanin hadayse seexdaan saddexdan arimoodba (cabbid, cunid 
iyo u tagida dumarkaba) mamnuuc ayey ka aheyd, kadib nin reer 
ansaareed kamid ah oo la dhihi jiray Sirmah ayaa shaqayn jiray isagoo 
sooman habeen ayaa markuu reerkiisii yimid oo salaaddii cishe uu 
tukaday ayuu iska seexday isagoon waxba cunin waxna cabbin ilaa uu 
waabariistay isagoo sooman markaa rasuulkaa (s.c.w) isagoo aad u 
dhibaataysan wuxuuna ku yidhi: ( Maxaa iigu wacan oon kuu arkaa 
inaad rafaadday rafaad daran !), Markaa ayuu uga waramay 
xaaladdiisa cumarna dumarkiisii ayuu u tagay intuu seexday, kadib 
rasuulka ayuu u yimid kadibna u sheegay arinta, Alle ayaa soo dajiyey: 
( Waxaa laydiin banneeyey inaad habeenka soonka is aragtaan 
haweenka-illaa laga gaadho hadalka ALLE ee ah- dhamaystirana 
soonka tan iyo habeenka.). 


Waa marxaladdii ugu danbaysay ee kamid ahayd marxaladihii uu 
soonka soomaray sidaa ayeyna waajib ku noqotay in bisha ramadaan 
oo idil lasoomo inta ay qorraxda soo jeedo. 

Waxaa la wariyey in rasuulka (s.c.w) uu soomay sagaal Soon 
dhamaantoodna waxay ahaayeen 29 maalmood (mid aan soddon 
buuxe ahayn). 

(Abiihurayrah (r.c) wuxuu yiri: xilligii rasuulka intaan sagaal iyo 
labaatan soonnay ayaa ka badnayd intaan soddon soonnay) [ibnu 
majah]. 

Sida uu ibnu kathiir tafsiirkiisa ku sheegayo soonka waa cibaado 
horaysay oo soo bilaabatay xiligii nabi nuux (c.s) ilaa xiligii nabigeena 
(s.c.w) sida uu ALLE quraanka inoogu sheegay. 

Muslimiintuna waxay isku Raaceen [ijmaac] in soonka bisha 
Ramadaan yahay faral, waana waxyaalaha ay daruuriga tahay in qofka 
muslimka ahi ogaado oo aanu jaahil ka noqon karin, qofkii diida ama 
inkira soonka bisha Ramadaan wuu gaaloobayaa, waxana la 
waydiinayaa inuu toobad keeno, hadii uu diido waa la dilayaa iyadoo 
xukunka murtadka [gaaloow] lagu qaadayo, lagu tukan maayo, loona 
ducayn mayo, qubuuraha muslimiintana lagu aasi mayo, illaahna SW 
wuxu yidhi: "Kuwii limaanka laga helayoow, waxa laydinku faral 
yeelay soonka, sidii ummadihii idinka horeeyeyba loogu faral yeelay, 
waxaad mudan tihiin inaad cabsataan". AL BAQARA 183. 


FAA'IIDADA AAYADA. 
* In soonka xukunkiisu faral yahay . 

* In soonka umadihii inaga horeeyey lagu faral yeelay. 

* In xikmada soonku tahay ilaah ka cabsi. 


SOONKA IYO ABAAL MARINTIISA. 

Soonka oo ah cibaado illaahey loogu dhawaanayo oo uu inagu faral 
yeeley, illaahey ayaa iska leh soonka oo qofkii soomana abaal 
marintiisa siinaya. 

Illaahey SW wuxuu xadiisul qudsi ku idhi "Camalada dhamaan ibni 
aadamka ayaa iska leh, soonka mooyaane ,soonka anigaa iska leh, 
anigaana mushqaayadiisa bixinaya, soonku waa gaashaan, midkiin 
marka uu sooman yahay yaanu qaylin (muran & Dood), yaanu Af 
xumoon, hadii qof caayo ama la diriro ha yidhaahdo anigu waan 
soomanahay, llaahii nafta Muxamad Gacantiisa ku jirtay ayaan ku 
dhaartee, Bukhuurka afka Qofka sooman kasoo baxayaa llaahay 
agtiisa wuu kaga udgoon badan yahay uduga miskiga, Qofka soomani 
wuxu leeyahay laba farxadood, Farxad markuu afuro oo uu ku farxayo 
soonkiisa, Farxadda labaad oo ah markuu ilaahay la kulmo wuxu ku 
farxayaa soonkiisa". 

Waxa weriyey labada sheikh. 

FAA'IIDADA XADIISKA. 

# In llaahay si gaar ah u sheegtay soonka , camalada kalena uu yidhi 
waxa iska leh bani aadamka, waayo soonka masoo geli karaan istus 
iyo is maqashiin, halka camalada kale ay soo geli karto in qofku wax 
kale cid kaga doonayo. 

# Soonka in illaahey yidhi anigaa mushqaayadiisaobaal marintiisa> si 
gaar ah u bixinaya mana sheegin inta uu leeg yahay, lakiin waxa la 
rajeynayaa in uu ahaado mid weyn oo uu qofku ku farxi doono marka 
uu illaahey SW la kulmo. 

# Qofku markii uu sooman yahay inuu soonkiisa dhawrto kana 
taxadaro wixii wax u dhimaya soonkiisa, ajarkiisana nusqaaminaya, 
oo hadii qof kusoo xad gudbo waa inuu usheegtaa inuu sooman 
yahay, oo uu soonkiisa alaashanayo, oo aanu dhib geysan, af xumada 
iska ilaaliyo. 

# in soonku uu gaashaan ka yahay dhamaan waxyaalaha xun xun iyo 
shahawaadka naftu ay dooneyso. 

# Qofku in uu ku farxo markii uu cibaadada dhameysto sidii illaahey 
SW farey. 

SOONKU CIDUU KU WAAJIBEY. 

Soonku wuxu ku waajibey cida Shuruudahan leh:- 

* Qof kasta oo muslim ah. 

* Qaan gaadh ah. Caqli fayow leh. 

* Aan bukin. 

* Aan Safar ku jirin. 

* Ka nadiif ah Dhiiga Caadada & Dhalmada, tan oo Dumarka ku gaar 
ah. 

* Hadii ay tahay hooyo uur leh ama Nuujinaysa waxay ku xidhan tahay 
hadba sida ay u awoodo. 

* Qofka waayeelka ahi wuxuu la xukun yahay dadka aan caafimaadka 
qabin ee cudur daarka leh. 

SOONKU CIDAANU KU WAAJIBIN. 

Soonku kuma waajibo cida laga helo astaamahan:- 

* qof aan muslim ahayn. 

* Qof aan qaan gadh ahyn. 

* Qof dhimirka ka buka ama dhiman. 

* Qof buka. 

* Qof Socdaal ah. 

* Gabadh leh dhiiga Caadada ama Dhalmada. 

* sadexna wax takliif ahi ma saarna, Qofka gaalka ah cibaadadu kama 
ansaxayso ilaa uu islaamo, Qofka Waalan, Qofka aan qaan gaadhin. 

Qofka waalan iyo kana an qaan gaadhin waxa si gaar ah u sheegay 
xadiiska nebiga NNKH wuxu yidhi: "Qalinka waa laga kor qaaday 
sadex, kan waalan ilaa uu miyirsado,kan hurda ilaa uu baraarugu, kan 
ilmaha yar ah ilaa uu qaan gaadho". Markaa sadexdaa wax takliif ahi 
ma saarna. 

Qofka yare ee aan qaan gaadhin soonka waa la amaryaa inuu soomo 
si uu ugu tababarto hadhowna ay ugu fududaato. 

Saxaabadu caruurtooda way soomin jireen sida ay sheegtay Gabadha 
Rubayac bint Mucawada waxay tidhi: " Rasuulku NNKH subaxii 
cashuuraa, wuxu xaafadihii Ansaarta u soo diray in Qofkii waagu u 
beryey isagoo sooman, ha dhamays tirto, Qofkii isagoo affuran waagu 
u beryeyna ha aff xidhnaado". 

Intaa ka dib waanu soomi jirney (waxay u jeeda maalinta cashuura 
oo ah tobanka bisha Muxaram), Caruurta yaryarna waanu soomin 

jirney, waxanu geyn jirney masaajidka, waxanu u samayn jirney 
Cayaar ka samaysan Suuf, marka ay cunto u ooyaan ayaanu siin jirney 
si ay ugu mashquulaan ilaa affurka la gaadho, Waad garan 
kartaa qofka yare ee marka uu cunto u ooyo lagu jeedinayo cayaar 
yar oo suuf la duudubay ah inta uu leegyahay, inagana waxa laga 
yaabaa in qofkii yaraa oo awoodi kara inuu soomo aan lagu 
dhiiri gelin inuu soomo. 

XI KM AD A IYO FAIIDOOYINKA KU JIRA SOONKA. 

Ilaahay SW wax kasta oo uu abuuray iyo sharci ama cibaado kasta 
oo uu jideeyey wuxu ka leeyahay xikmad iyo ujeedooyin qiima badan 
oo uu uga jeedo, xikmadahaas aan inagu garano ama aan ka jaahil 
noqonee waxa waajib ah in aan ilaahy ku adeecno. 

# Inuu yahay Cibaado u dhaxaysa ilaahay iyo adoonka, adoonkuna 
sidaa ku fulinayo maadaama ilaahay amray, marka uu fuliyona wuxu 
ku helayaa abaal marin fiican. 

# Soonku wuxu sabab u yahay in adoonku ilaahy ka cabsado, iimaanka 
iyo cabsida ilaahayna kor ayuu u qaadaa soonku, waana mid ka mid 
ah xikmadaha ilaahay u waajib yeelay, sidii aan hore u sheegnay. 

# In adoonku ka garaabo ama aqoonsado nicmooyinka faraha badan 
ee ilaahay ku galadaystay ,sida cuntada , cabista, gudashada 

shahwada , oo marka uu iska daayo uu garan karo hadii uu waayo, in 
uu sidan oo kale u dhib mudanayo. 

Taasina waxa ka dhalanaya inuu shukriyo, sidii ilaahyba SW uu yidhi. 

# Soonka waxa ku jira in qofku naftiisa ka adkaado oo uu u diido 
waxyaalo aanay ka maarmi Karin, isagoo ku tababaranaya inuu wax 
naftu doonayso ka joojiyo, ee aanay iyadu mar kastaba hogaamin, 
taas oo keenaysa inuu kaa hor joogsan karo xaaraanta ay doonayso 
inay ku dhacdo. 

# Waxa ku jira soonka in la cidhiidhyo wadooyinka shaydaanku jidhka 
ku leeyahay, Waayo shaydaanku wuxu jidhka bani aadamka ka maraa 
meelaha dhiigu maro iyo curuuqaha. 

# Waxa ku jira soonka in qofku u naxariisto walaalihiisa kale, gaar 
ahaan masaakiinta , taasoo uu dareemi karo dhibta gaajadu leedahay. 

# Soonka waxa ku jira faa'iidooyin dhinaca caafimaadka ah, taas oo 
dhakhaatiirtu cadeeyeen. 

# in qofka ay u sahlanaato inuu cibaadooyin badan samayn karo, 
waayo wuxuu naftiisa ku layliyey cibaado aad u cuius oo soonka ah, 
wixii kalena way u sahlanaanayaan. 

# Waxa lagu bartaa soonka samirka iyo dulqaadka. 

# Soonku waa fursad lagu joojin karo dhamaan caadooyinka xunxun 
iyo balwadaha. 


WAXYAABAHA BANAAN SOONKA DHEXDIISA. 

Waxa jira in dadka soomani waxyaalo aan soonka shido u lahayn 
ay ka feejignadaan iyagoo moodaya in uu dhib leeyahay, bal hadaba 
aan wax ka tilmaano waxyaalaha aan soonka dhibta u lahayn hadii 
qofku sameeyo:- 

1. Qofka sooman waxa u banaan in uu qubaysan/maydhan karo 
labada gelinba, weliba hadii uu uga jeedo in naftiisu ku ilowdo 
soonka iyo haraadka wax dhib ah ma laha, hadii uu jidh ahaan 
dhex muquurto oo uu aamin ka yahay in aanay afka iyo sanka wax 
biyo ahi ka gelayn way u banaantahay inuu muquurto. 

Saxaabi ayaa laga soo weriyey inuu yidhi " Waxan arkay Rasuulka oo 
jooga meesha Caraj la yidhaahdo, isagoo ku shubaya madaxiisa biyo, 
isagoo sooman, haraad dartii ama kulayl dartii. 

2. Cadaygu labada gelinba wax dhibaato ah ma laha , culimada qaarba 
yare kahday maadaama uu urtii afka kaxaynayo, urtaas oo ilaahay 
agtiisa ka udgoon badan miskiga. 

Nebigu NNKHH wuxuu yidhi " Hadii aanan mu'miniinta ,ama 
Umadayda dhibayn waxan amri lahaa cadayga salad kasta". Waxa 
wariyey labada sheekh. 

3. Waxa u banaan inuu Cadar marsan karo, ama indho kuusho, ama 
subkan karo. 

4. Waxa u banaan hadii uu u baahdo inuu cunto dhadhamiyo, isaga oo 
aan laqayn ee tufaya. 

5. Irbadaha aan ahayn cuntada ama fitamiinada nafta gelinaya 
awooda way banaan yihiin hadii qofku isku mudo caafimaad awgiis. 

6. Waxa u banaan inuu xaaskiisa dhunkan karo, lana faro-ka ciyaari 
karo, waa hadii uu aamin ka yahay inuu galmo ku dhaco ama biyo ka 
soo baxaan, Waxa sidaa sheegaya xadiiska rasuulka ay ka sheegtay 
caa'isha Rc, Caa'isha waxay tidhi:- " Rasuulku NNKH wuxu ahaa mid 
dhunkada isagoo sooman, wuu taataaban jirey(Xaaska) isagoo 
sooman, laakiin wuxu ahaa mid is xejin kara.(Xubintiisa ka adag)." 

Culimadu waxay yidhaahdeen " dhalin yarada aan is xejin karayn ha 
ka fogaadeen inay dumarka ka ag dhowaadaan, waayo hadii uu ku 
tala xumoobo wax ka dhalanaya kafara gud cuius, Maxaa yeelay 
nabad gelyada wax loo dhigaa ma jiraan". 

AADAABTASOONKA. 

Qofka Sooman waxa laga doonayaa inuu raaco adaabta soonka oo 
culimadu ilaa todoba meelahaa gaadhsiiyaan:- 

1: Suxuurta. 

2: Dedejinta Affurka. 

3: Inuu ducaysto marka uu afuro. 

4: Inuu ka fogaado waxyaalha soonka dhaawacaya. 

5: Inuu gacanta furo. 

6: Inuu Quraan badan akhriyo. 

WAXYAABAHA QOFKA MUSLIMKA AH SOONKA KA JEBIYA. 

1. in qofku gaaloobo (ilaah ayaan ka magan galay), sida isagoo diinta 

caaya ama Rasuula iwm. 

2. inuu u badheedho inuu wax cuno ama cabbo, xataa haduu niyeeyo 
way ka jabaysaa yaanu wax cunin ama cabine. 

3. inuu iska matajiyo si badheedha. 

4. inuu biyaha taranka iska keeno si u kas ah, galmo ha sameeyo ama 
si kaleba ha uga yimaadaane<isagoo hurda hadey ka imaadaan 
kama jabayo soonku, waayo rasuulka NNKHH ayaa xadiis saxiixa 
inoogu sheegey in qofka hurda ilaa uu kazoo tooso waxba laga 
qorey>. 

5: inuu is toobbo. 

6: inuu isku durro dawooyinka vitaminka ah ama cuntada u dhigma. 
7: Imaashaha dhiiga Caaddada ama Dhalmada ee dumarka. 


SUAAL MUHIIMA U AH SOONKA. 

Su'aal: Hadii Qofku Afuro dabadeed Diyaaradi la kacdo qoraxdiina uu 
arko iyadoo aan dhicin muxuu yeelayaa?. 

Jawaab: Qofkii ku afura beled ama magaalo ka dib diyaaradi la kacdo 
, ama wuxu afuray diyaardii oo aan kor u kicin, Gabalkiina uu dhacay, 
dabadeed qoraxdii ayuu arkay markii diyaaradii cirka sare gashay, 
Qofkasi wuu iska afuraanayaa, Sidaana waxa fatwooday Sh. Cabdi 
Risaaq cafiifi, Sh IBn Baaz, lyo Sh. IBn Cuthaymiin. 


SOONKA AAN BANAANEYN. 

1: AYAAMA TASHRIIQA:- 

Soonka maalmaha Tashriiqa oo ah sadexda cisho ee ka danbeeya 
maalinta Ciidul udxiyaha, nebigu wuu diidey in la soomo. 

RASUULKU NNKHH waxana uu ku tilmaamay inay yihiin maalmo 
waxa la cuno lana cabbo, Saxaabi ayaa wuxuu yidhi " Nebigu NNKHH 
wuxu udiray saxaabiga cabdulaahi bin Xudaafa mina, wuxu yidhi, 

Ha soomina maalmahan waa maalmo wax lacuno waxna la cabbo, 
ilaahayna la xuso". 

Mad'habka shaaficiya wuxu baneeyey soonka sababta leh, in 
maalmahan la soomi karo, sida soonka nadarka , soonka 
kafaarada ka waajiba iwm. 

2: SOONKA SHAKIGA:- 

Soonka Maalinta Shakiga, nebigu NNKH wuu diidey. 

Nebigu NNKHH waxa uu xadiis ku yidhi: "Soonka hakala hor marina 
maalin ama laba maalmood, inuu yahay soon hore uu u soomi jirey 
mooyee, markaa ha iska soomo". 

Haddii soonku yahay mid qofku hore u soomi jirey sida maalmaha 
isniinta & khamiista oo uu ku soo beegmo soonkii Ramadaan maalin 
ama laba ka hor wuu soomayaa, waxa kale oo la mid ah hadii uu qale 
waajib ah lagu lahaa oo uu ka dedejisanayo inta aan soonku soo gelin. 

Imaamka abuu ciise Tarmadi wuxu yidhi: " sidaa ayaa ahlu cilmigu 
badidoodu ku tageen". 

Hadaba hadii qofku is yidhaahdo ka hor deg oo yaan soonku ku 
dhaafin ma ansaxayo ee waxa la doonayaa in yaqiin lagu soomo. 

3: SOONKA JIMCAHA & SABTIDA: 

Soonka Sabtida iyo jimcaha oo mid kastaba gaar soonka lagaga 
dhigo isagana nebigu NNKH wuu diidey. 

Nebigu NNKHH wuxuu xadiis ku yidhi: "Ha soomina maalinta Sabtida 
,soon faral ah mooyee, xataa hadii aad waydaan diir cinab maahee 
wax kale, ama laan geed maahe wax kale ha calaashado". 

Xadiisku wuxu inoo sheegayaa in maalinta sabtida aan keligeed la 
soomin, waxa nebigu ku macneeyey in ay tahay maalin ay yuhuudu 
wayneeyaan, waxa kale oo nebiga laga weriyey inuu soomi jirey 
labada maalmood ee axada iyo sabtida oo odhan jirey waxan u 
soomayaa waa laba maalmood oo ahlu kitaabku wayneeyaan aniguna 
wan khilaafayaa. 

Sidoo kale Nebigu NNKHH uu diidey in jimcahoo kaliya lasoomo 
waxaanu yidhi "Qofna yuu soomin maalinta jimcaha ,inuu maalin ka 
horaysa ama ka danbaysa soomo mooyaane". 

- Soonka jimcaha oo keligii la soomo isagana sida xadiiska ka muuqata 
Nebigu wuu diidey, Waayo jimcuhu waa ciidka Asbuuca ee 
muslimiinta, markaa in soon lagu gaar yeelo maaha, laakiin fuqahadu 
intooda badan waxay u arkeen karaahiyo aan sidaa u sii cuslayn, 
laakiin xadiiska nebiga NNKH ayaa daliil u ah. 

4: SOONKA SANADKA OO DHAN:- 

Sanadka oo dhan in qofka muslimka ahi soomanaado isagana Nebigu 
NNKH wuu diidey wuxu yidhi: "Soon uma jiro Qofka weligii 
Soomanaada". 

SOONKA SUNNAHA AH. 

Soonka sunnaha ahi ma laha xadid sida kan bisha ramadaan, qofku 
maalinta uu doono ayuu soomi karaa isaga oo iska ilaalinaya soonka 
maalmaha aan banaaneyn ee aynu hore usoo sheegney. 

SOONKA SHUWAALKA. 

Soonka shuwaalku waa soon sunne ah waana lix cisho, lixda cisho 
ee shuwaal waa sunne ka sugan nebiga SCW, waxaanu xadiis ku yidhi: 
"Qofkii sooma Ramadaan ka dib raaciya lix shuwaal ah ,wuxu la mid 
yahay qof sanadka soomay". 

Xadiiskani wuxuu inagu boorinayaa in aan soono lix casho oo shuwaal 
ah, taas oo marka lagu daro bisha ramadaan u dhiganta sanad soonkii 
waayo xasanadu waxay labanlaabantaa toban jeer iyo ka badan, 
markaa lix iyo sodanka casho ee isugu jira Ramadan iyo shuwaal 
waxay u dhigmaan 360 casho oo soon ah, sidaa ayey sanad ku 
noqonayaan. 

Israacinta shardi uma aha shuwaalka sida ka ramadaanta, qofkana 
wey u banana tahay inuu doorto ayaamuhuu ka soomayo bisha 
shuwaal Ikn waa iney ahaadaan uun lix cisho, Lixdan maalmood 
malaha wakhti la xadidey balse waxa laga dhex soomaayaa bisha 
shuwaal lix cisho oo kamida uun, ramadankana waa lagu daba qaban 
karaa iyagoo is raacsan ama kala go'an intuba way banaan tahay. 

lakiin xanafiyada iyo shaaficiyadu waxay yidhaahdeen in soonka lagu 
daba qabto ayaa afdal ah, xanbaliyadu waxay yidhaahdeen waa la 
kala gogoyn karaa oo dhib maleh. 

3.SALAADA IYO RAMADAAN. 

- Salaadu waxey ka mid tahay Arkaanta islaamku ku taagan yahay 
ee shanta ah, la aanteedna diintu ma ansaxdo. 

Rasuulku wuxu yidhi: "Islaamka waxa lagu dhisay shan, 1. ka 
markhaati kaca in aan ilaah xaq lagu caabudaa jirin ilaahay mooyee 
iyo ka markhaati kaca in Muxamed 'scw'yahay Rasuulkii uu soo diray, 
2. Salaad,a oo la tukado, 3. Bisha ramadaan oo la soomo, 4. Zakada 
oo la bixiyo, 5. Xajka oo la guto Waxa weriyey Bukhaari iyo muslim. 

Marka laga imaado salaadaha faralka ah, bisha barakeysan ee 
ramadaan waxa sunne la adkeeyey ah in la tukado salaadaha 
sunnaha, inkastoo markasta sunnuhu taagan yahay hadana fadliga 
bisha ramaadaan ayey waajib tahay inuu qofku naftiisa kusii adkeeyo 
si uu u helo kheyrka bishan lagu gaar yeelay. 

SALAADA TARAAWIIXDA:- 

Salaada taraawiixda oo la tukado bisha Ramadaan asalkeedu wuxu 
ka soo jeedaa Salaada habeenka la tukado oo ay banaan tahay in 
qofku fiidka sii tukan karo hadii uu sidaa dan moodo, ama ka baqo 
inuu habeenka saqda dhexe kici waayo. 

Hadaba salaadan oo markeeda hore ah sunne, waxa la sharciyeey in 
qofku gaarkiisa u tukado, laakiin jamaacana waa lagu tukan karaa, 
bisha Ramadaan, sida ka sugnaatay nebiga NNKH inuu jamaaco ku 
tujiyey Saxaabadiisa:- " Waxaanu la tukaney Nebiga NNKH, habeenkii 
saddex iyo labaatanaad ee bisha Ramadaan, ilaa sadex meeloodka 
hore ee habeenka, hadana waxanu la tukaney habeenkii shan iyo 
labaatanaad ilaa habeenka kala badhkiisa, hadna waxanu la tukaney 
habeenkii todoba iyo labaatanaad ilaa aanu u malaynay in suxuurtu 
naga tageyso, suxuurtana waxanu u niqiin Jiibaan" 

Xadiiskan oo saaxadiisu sugan tahay, wuxu inoo sheegayaa in nebigu 
saxaabadiisa tujiyey salaadan taraawiixda iyadoo jamaaco ah, Daliilka 
ku soo aroorayna wuu badan yahay. 


FADLIGA SALAADA TARAAWIIXDA: - 

Salaada taraawiixda oo la tukado wuxuu nebigu ku sheegay fadli 
weyn wuxu yidhi:- 

"Qofka la tukada imaamka ilaa uu ka baxo[salaada] waxa loo qoraa 
habeenkaa qof tukadey [salaatu laylkiij. 

- Tan waxey inoo cadaynaysa fadliga iyo qiimaha weyn ee uu leeyahay 
salaada Taraawiixda oo la tukadaa. 


FADLIGA BISHA RAMADAAN 


Page 34 




Ku Baadh Telegramka @Somalibooks 


WAKHTIGA SALAADA TARAAWIIXDA:- 

Waqtiga tarawiixdu wuxu la mid yahay salaatu laylka caadiga ah, 
waxana banaan in qofku habeenka bilowgiisa tukan karo, weliba 
hadii uu ka baqo inuu saqda dhexe toosi waayo, abuu hureyra ayaa 
yidhi:- " Saxiibkaygii wuxu ii dardaarmay sadex, kamana tegayo 
ilaa aan geeriyoodo, Bil kasta inaan sadex casho ka soomo, 

Salaada Barqada, inaan witrida ku seexdo. 

Markaa qofku wuu qadiman karaa salaatu laylka , wayo witrigu isagaa 
salaada habeenkii ugu danbeeya oo wax salaad ah oo ka danbeeyaa 
ma jiro ee waa lagu soo khatimaa,, in kasta oo ay banaan tahay in 
qofku hadii uu witri tukado oo hadana habeenkii jaanis u helo inuu 
salad u kaco wuu tukanayaa, laakiin witri danbe ayaanu la imanaynin, 
waayo habeenka laba witri kuma jiraan, Laakiin waqtiga ugu fadliga 
badani waa in la tukado saqda dhexe sida nebigu inagu dhiiri geliyey 
markii uu yidhi: " Salaad tan ugu fadliga badani, Faralka ka dib waa 
salaada saqda dhexe". 


TIRADA SALAADA TARAAWIIXDA:- 

Sida aynu sheegnay Taraawiixdu waa Salaadii habeenkii [salatu layl], 
tiradeeduna xadi lagu soo koobay ma laha ee qofku inta uu kari karo 
ayuu ka tukan karaa, Sidaa waxa inoo tilmaamaya xadiiska Nebiga 

NNKH uu yidhi:- "Salaada Habeenkii waa laba laba, hadii qofkiin 
waaga ka baqo[berigiisa], rakcad keliya ha tukado, oo witri uga dhigta 
salaadisii". 

FAA'IIDADA XADIISKA:- 

1: In salaada hbeenkii laba laba rakcadood tahay. 

2: In aanay xadi lagu soo kobo aanu jirin ee ilaa waagu soo dhowaado 
la wadi karo, hadba inta qofku kari karo. 

3: In Salaada habeenkii lagu soo afjarayo hal rakcad oo witri ah. 

Hadaba in kastoo aan xad loo yeelin haddana waxa jira in aanu nebigu 
NNKHH ka badinin 11 rakcadood, waxa fiican in sunnaha nebiga qofku 
qaato. 

Xaaskii rasuulka caasha ayaa waxey tidhi " ma aheyn rasuulku 
NNKHH midka ka kordhiya ramadaan iyo qeyrkeed, 11 rakcadood. " 

4.QURAANKA IYO RAMADAANTA:- 

Qur'aanku waa hadalkii Alle SWT, hadal ka saamayn badani 
ma jiri karo, Qur'aanku waxna wuu ina farayaa waxna wuu inooga 
digayaa, sidoo kale wuxuu inooga waramaa qisooyin dhacay, 
isagoo inooga digaya tubtii lagu halaagay in aynu qaadno. 

Qur'aanku wuxuu ka waramaa janno iyo naar, taas oo ah halka lagu 
kala aroorayo, In baddan wuxuu ka waramaa labadaa waxa dhex 
yaal, Sidoo kale Qur'aanku waa hagihii aadamaha iyo qodobadii lagu 
dhaqmayey halkaa laga qaadanayo. 

Wuxuu iftiinshaa qofka iyo xaqa lllaahay SWT ku leeyahay, Qofka iyo 
xaqa naftiisu ku leedahay, Qofka iyo xaqa waalidkiisu ku leeyahay, 
Qofka iyo xaqa ooridiisu ku leedahay, Qofka iyo xaqa mujtamacu ku 
leeyahay, Sidoo kale axkaamaha Guurka, Dhaxalka, Ganacsiga, 
Salaadda, Daharaada, Xajka iyo Soomka ayuu inooga waramaa. 

Sidoo kale axkaamo faro baddan oo siyaasaddii nolosha lagu 
hagayeyna ka mid tahay ayuu Qur'aanka Kariimka ahi ka hadlaa, 
Markaa waa dastuurkii Alle SWT ummada soo raaciyey si ay isugu 
xukumaan. 

RAADEYNTA UU QURAANKU KU YEESHO QALBIYADA:- 

Dhibaatooyinka jira waxa ka mid ah in mujtamaceenu aanu isku 
hawlin barashada iyo fahamka Qur'aanka Kariimka ah, Taas oo ay 
keenayso in fikirro shisheeye dadkan lagu saameeyey, laguna kala 
fogeeyey luuqadi Qur'aanku ku qornaa iyo iyagu inay is fahmaan. 

Qur'aanku wuxuu leeyahay raadayn faro badan oo uu qofka ku reebo, 
Inta u qofku fahmayana qalbigiisa u ruxo, gilgilo iyo xasilooni saamayn 
aan xad lahayna qofka uu ku rido, balse taas waxa ka ooman oo ka 
aradan qofka Qur'aanka Kariimka ah aanay is fahmayn. 

Waxa aynu soo qaadan doona dhawrtusaale oo muujinaya cid 
Qur'aan dhagaystay oo uu raadayn ku yeeshay, Cidaasi ha ahaato 
Malaa'iig, Jiman iyo Insiba. 

Asxaabigii la odhan jiray Sayd Ibnu Xudayd ayaa waxa uu yidhi 
"habeen ayaan Salaatul-layl tukaday, Waxa aan akhriyey suratul 
Baqara, anigoo sidii u akhrinaya ayaan arkay fardihii ii xaraysnaa oo 
diday, waxa aan joojiyey Qur'aanki aan akhrinayey, way aamuseen oo 
cidii iyo xeeradi ay gilgilayeen joojiyeen, haddana Qur'aanki ayaan 
akhrintiisi bilaabay iyaguna intii ayey haddana bilaabeen, Markii 
dambe ayaan cirka eegay mise waa daruur aniga aad moodo inay igu 
soo dagayso oo aad igu dhaw, Aroortii ayaan Rasuulki CSW intii u 

sheegay wuxuu igu yidhi akhri Ibnu Xudaydoow Qur'aanka walaahi 
Malaa'iig ayey ahaayeene". 

Cajiib!!!!! 

Haddaba is weydii oo Ibnu Xudayd iyo malaa'iigtu inay sidaa isugu 
soo dhawaadaan maxaa keenay?. 

Waa Qur'aanka uu akhrinayey, ee qof yahoow haddii aad doonayso in 
sidaa aad ahaato joogtee akhrinta Qur'aanka. 

Habeen ayaa Rasuulka CSW oo akhrinaya Qur'aan waxa maqlay koox 
ka mid ah jinka, dabadeed is aamusiiyeen iyagoo leh "aamusa 
aamusa" ka dib sida u Qur'aanku ka waramay waxay noqdeen iyaga 
oo digayaal ah, markii ay noqdeena waxa ay tolkood ku yidhaahdeen 
"waxa aanu maqalnay Qur'aan la yaab leh, oo kugu hagaya hanuun, 
waanu rumaynay anagu, lllaahayna cid la wadaajin mayno". 

Waxa aad arkaysaa in isla markiiba iimaanku qalbigooda galay, taas 
waxa keenaysa fahamkii ay Qur'aanka Kariimka ah fahmeen inuu 
hadalkii lllaahay SWT yahay, Markii ay dhegaysteenba waxay isu 
rogeen digayaal, Adiguna intaasaad dhagaysanayse maalin uun 
aayaad Qur'aan ah oo aad dhagaystay waxay ka hadlaysay dadka ma 
uga warantay?. 

Nin la odhan jiray Fudayl Ibnu Ciyaad ayaa wuxuu ahaaba la yidhi 
tuug dadka dhaca, oo shufto ah, habeen ayuu oday usoo dhacay 
isagoo doonayaa inuu xado, odaygu wuxuu tukanayaa Salaatul-layl, 
wuxuu maqlay odaygii oo akhrinaya aayada Qur'aanka ah ee 
odhanaysa "waar miyaanay gaadhin kuwa iimaanka laga helay in 
xuska Alle qalbigoogu u jilco". 

Fudayl ayaaddaasi qalbigiisa waran ayey ku noqotay, ka leexisay 
wuxuu u socdayba, Odaygii ayuu ag fadhiistay isaga oo ku leh waar 
Qur'aanka igu akhri, odaygiina inta uu yaabay ayuu ku yidhi waar 
maxaad ahayd, waarxageed iga timid xilligan, Fudayl Ibnu Ciyaad 
halkaa wuxuu ku noqday nin wixii ka toobad keena, wadaad aad u 
caan baxay ayuu ku dambeeyey Fudayl Ibnu Ciyaad oo markii uu usoo 
gabyayey Cabdilaahi Bin Mubaarak waa kii ku lahaa "waar kii labada 
Xaramayn ugu cibaadada badnaayow". 

Darajada muxuu ku gaadhay Fudayl, waa Qur'aanka qalbigiisa 
tuujiyey. 

Walaalayaal haddii aynu is nidhaa ka hadla raadaynta Qur'aanka ka 
geyoon mayno dhamayna kari mayno, balse inaga intee ayuu 
qalbigeena taabtaa mise maba fahano. ? Markii ay reer yurub kusoo 
duuleen Falastiin ayaa janankii ciidanka watay yidhi waar haddaba 
kitaabkan iyo iyaga sidee ayeynu u kala fogaynaa, mid askartiisi ka 

mid ah ayaa kitaabkii inta u qabtay jeex jeexay, markaasuu ku yidhi 
janankii waar sidan maaha, sida aan doonayaa waa in qalbigooda 
aynu ka masaxno oo is fahamka ay is fahmaan kala kaxayno, Waxa 
marag ma doon ah in tiina ay dhacday. 

Dunida Islaamka ee aan carabta ahayni barashada luuqada Carabiga 
liidnimo ayey u arkaan maanta, halka carabtiina qudhoodu u baahan 
yihiin in iyaga laftarkooga loo macneeyo Qur'aanka waayo lahjado 
kale ayey qaateen oo iyagiibaaba u baahan intooda baddani in loo 
macneeyo. 

Walaalayaal gun iyo gunaanad waa in aynu wakhtigeena qayb ka mid 
ah u hurnaa barashada Qur'aanka iyo tafsiirkiisa. 

Si aynu u ahaano qaar uu raadeeyo, Markaa aad fahamtid ayaad ku 
dhaqmaysaa. 


QURAANKA OO LA KHATIMO BISHA RAM AD AAN. 

Nebiga NNKHH iyo Jibriil bisha Ramadaan Quraanka ayey subcin 
jireen, hadaba iyadoo inoo ah tusaale fiican oo ku dayasho mudan, 
hadana bal aan wax ka tilmaano sidii kuwii inaga horeeyey ee khayrka 
tusaalaha inoogu ahaa ay Quraanka u akhriyi jireen. 

Waxa nebiga axaadiis kaga soo arooray inuu diidey in quraanka lagu 
akhriyo wax ka yar sadex casho. 

"Cabdulaahi bin Camar ayaa yidhi: "Rasuulku wuxu I amray in aanan 
Quraanka ku akhriyin mudo ka yar Sadex [habeen]. 

" Riwaayad Aabuu Dawuud weriyey wuxu yidhi; "Ma 
fahmayo[quraanka] Qofkii ku akhriya sadex berri wax ka yar". 

~ Laakiin culimadu waxay yidhaahdeen taasi waa qofka caado ka 
dhigta inuu Quraanka mar kastaba sadex habeen ka yar ku akhriyo, 
laakiin hadii ay jiraan munaasabado khayrku badan yahay, iyo goobo 
ajri fara badan laga helayo waxa banaan in lagu akhriyi karo quraan 
intaa in ka yar, Sidaa daradeed ayaa Culimo badan oo muslimiintii 
hore ka mida laga sheegay inay quraanka ku akhri jireen bisha 
Ramadaan intaa in ka yar. 

Tusaale:- 

# Khaliifkii saddexaad ee muslimiinta Cuthman Bin Cafaan Wuxu ahaa 
mid habeenkii odhan dadaala oo tukada,ilaa la sheegay inuu 
Quraanka oodhan habeenkii hal Rakcad ku tukan jirey. " eeg 
taariikhda madiina ee ibn shayba". 

# Taabiciga Qataada wuxu Quraanka ku khatimi jirey hal asbuuc, 
markay Ramadaan soo gasho wuxu ku khatimi jirey, sadex habeen, 
marka Tobanka danbe ee Ramadan yimaado wuxu ku khatimi jirey 
haben kasta. 

# Saxaabiga Ubaya Bin Kacab wuxu Quraanka ku khatimi jirey 
Sideedeed habeenba hal mar. "eeg muqadamada Tafsiirka ee Ibn 
kathiir". 

# Taabiciga Ibraahim Anakhaci ayaa yidhi "Calqama wuxu Quraanka 
ku khatimi jirey shan habeen. " eeg fadliga Quraanka ee faryaabi". 

Kuwaasi waa Culimadii hore ee Muslimiinta ee ku dayashada mudnaa, 
waxay tusaale nool inoogu yihiin Quraanka akhriskiisa bisha 
Ramadaan. 


HABEENKII 00 QURAANKA LA AKHRIYO. 

Habeenkii in Quraanka lagu soo jeedo ayaa ka fadli badan maalintii, 
waxan taa ka qaadan karnaa in jibriil nebiga habeenkii quraanka la 
subcin jirey, waxa kale oo jira in quraanku odhan doono marka uu 
saaxiibkii u doodayo 'rabiyow waxan ka celiyey hurdadii habeenkii ee 
iiga ergo aqbal". 

5. SADAQADA IYO RAMADAAN 

Sadaqadu waa shey qaali ah oo kamida waxyaalaha illahey loogu 
dhawaado, waxa sadaqadu faaiido weyn u leedahay qofka bixiya oo 
alle agtiisa kaga helaa ajar iyo darejo, sidoo kalena waxey wax u 
tareysaa qofkii baahnaa ee la siiyey, kaasoo ay ka daboosho baahidii uu 
qabey ama wax uga tarto in uun. 

Illaahey SW iyo rasuulkiisuba NNKH wey inoo sheegeen, wuxu rabbi 
quraanka SW inoogu sheegey suurada al baqara aayada 254 < kuwa 
xaqa rumeeyoow bixiya waxaan idinku arsaaqney..>, rasuulkuna 
NNKH wuxuu xadiis ku idhi < sadaqadu waxey damisaa dambiyada 
sida biyuhu u damiyaan dabka..> waxa wariyey tarmidi oo idhi waa 
xadiis xasan ah. 

Sadaqadu waa sunne Bisha Ramadaan iyo qeyrkeedba, lakiin fadliga 
bishan darteed waxa la inoo suneeyey in aan Sadaqada bixino, gaar 
ahaan in dadka sooman in la affuriyo, taas oo nebigu ku sheegay in 
ajrigii Qofka sooman mid la mid ah lagu helayo, iyadoo aan waxba 
laga nusqaamin ajrigii kan la affuriyey, Nebbigu NNKH wuxu xadiis ku 
yidhi:- "Qofkii ambabixiya mid duulaya, ama xaaji, ama reerkiisa u sii 

ilaaliya, ama affuriya mid sooman, wuxu leeyahay ajarkiisii mid la mid 
ah, iyadoon ajarkoodii waxba laga nusqaamin". 

FAAIIDADA XADIISKA. 

# Qofka sooman oo la affuriyo waxa lagu helayaa ajarkiisii mid la mid 
ah sida xadiiskani inoo sheegay. 

# ilaahay ayaa ku amaanay duul sadaqo la baxay oo aan wax abaal ah 
iyo mahdnaq midna aan ku dooneyn, waxa keli ah ee ay ku 
doonayaan uu yahay weji ilaahay bes, siduu illaahey SW ku sheegey 
suurada al insaan aayadeeda sagaalaad. 

6. DUCADA IYO RAMADAANTA:- 


Ducadu waa cibaadooyinka llaahay loogu dhowaado kuwa ugu 
fadliga badan. Nebiga SCW waxa ka sugnaatay inuu yidhi:- 
"Ducadu iyadaa cibaado ah". 


Alle waa jecel yahay addoonka baryada badan, ee had iyo jeer 
ducaysta, halka dadku ay qofka ku nacaan baryada badan, waaba 
kuwa ku maahmaaha "Baryo badan iyo bukaan badanba waa 
laysku nacaa". 


Dhalxe binu cubeydi llaah (r.c) waxaa laga warinayaa in uu nabiga 
(s.c.w) ahaan jirey markuu bisha arko mid yidhaahda: 

(Allaw {bisha} noogu dul dhali ammaan iyo iimaan iyo nabadgalyo iyo 
islaamnimo, {bilyahay} rabbigey iyo rabbigaa waa Allaah, bil hanuun 
iyo khayr). Ducadu waa mid ka mid ah waxyaalaha muujiya 
kelinimada iyo jiritaanka llaahay. 

Ducadu waa shay abuur ah, oo aadanaha iskaga abuuran, mulxidka 
aan llaahay rumaysnayn, ka mushrigga ah iyo ka gaalka ahiba marka 
ay xaalad halis ah la kulmaan si doonistooda ka baxsan ayuu 
dareenkoodu ilaahay keligii ugu jeestaa oo uu baryaa, waa tajaarib 
sugan oo dhacdooyin aan tiro lahayn laga hayo. 

Ducadu waa waranka dhugta badan ee ka la dulmiyey aanu marna ka 
maarmi karin. 


AHMIYADA DUCADA BISHA RAMADAAN. 

Aayadaha suuratal Baqarah ee 183-187 waxay ka hadlayaan Soonka 
iyo axkaamtiisa, aayadda 186aad in kastoo ay aayadahaas Soonka ku 
dhex jirto, haddana waxay ka hadlaysaa mawduuc ka gedisan soonka, 
waxay ka hadlaysaa ducada, munaasibadda halkan loo soo dhex 
geliyey feker badan dabadii waxaan ku soo ururiyey laba arimood. 

1: Ahmiyadda ay ducadu leedahay bisha Ramadaan dhexdeeda oo la 
muujinayo. 

2: Ujeedada Soonka loo jideeyey waxa ugu horreeya in qofka soomani 
kasbado Alle ka-cabsi, Alle ka-cabsigana waxa aasaas u ah caqiido 
saxan, aayadduna waxay caddeynaysaa qayb ka mid ah tawxiidka, oo 
ah keliyeysiga Alle kelida ku yahay xaqa baryada, iyadoon cidna loo sii 
marin. 

DUCADA LA AQBALLEY. 

Ogsoonoow ducada la aqbalay waa sadex nooc:- 

1: In markaad ducaysato Alle kaa aqbalo oo aad raadkii ducada 
aragto. 

2: In Allaah ducada kaa aqbalay, hase yeeshee dhibta ku haysata ama 
khayrka aad codsanaysay wax aan ahayn laguu geliyo, sida in dhib 
kugu soo socotay lagaaga xijaabo ama khayr kale lagugu siiyo. 

3: In Alle kaa aqbalo, hase yeeshee aanad raadkeeda markiiba arag ee 
aakhiro ajarkeeda laguugu kaydiyo dibna laguugu dhigo. 

Ka fogow waxyaalaha ducada lagu celiyo, ducadaada la raadso 
wakhtiyada ducada la aqbalo, xaaladaha lagu aqbalo, aadaabta 
ducadana baro. 

Ha ka daalin ducada, hana quusan, llaahayna bari adigoo ku kalsoon 
in lagaa aqbalayo. 

Walaalayaal aynu ku dadaallo ducada, aynu ilaahay waydiisano 
wanaag oo dhan, mid adduunyo iyo mid aakhiro, aynu ka magan gallo 
shar oo dhan mid hore iyo mid danbeba, Ilaahay ducadeena ha 
aqbalo, denbigeena ha dhaafo, caafimaad taam ah iyo carnal toosan 
hayna siiyo, khayr dhammaantiina hayna waafajiyo maalmahan 
barakaysan ee Ramadaan. 

7. ICTIKAAFKA IYO RAMADAANTA. 

Ictikaafku dhinaca luqada carbeed waa "Shay nafta lagu dul xabiso 
oo aan laga dul tegin". 

Dhinaca shareecada wuxu noqonayaa "Masaajidka oo nafta lagu 
xabiso,adoo uga jeeda niyo cibaado ilaahay loogu dhowaanayo". 

Ictikaafku waa Mashruuc ku sugnaaday kitaabka quraanka ah, 
Sunnada Nebiga NNKH iyo kulanka muslimiinta. 

Kitaabka waxa ilaahay yidhi: "Ha BaashirinaDumarka [Hala 
mucaamaloonina] idinkoo masaajidda ictikaafku ah". 

Sunnada Nebiga NNKH : "Wuxu ahaa[Nebigu nnkh] mid ictikaafa 
tobanka danbe ee Ramadaan ilaa uu geeriyoodey, isaga ka dibna 
Dumarkiisii ayaa ictikaafi jirey". 

Kulanka muslimiinta: 

Ibn Mundir kitaabkiisa Ijmaac wuxu yidhi: Waxay isku waafaqeen in 
aan ictikaafku ahayn waajib in qofku naftiisa ku waajibiyo 
maahee[eeg ijmaac ,juska laad ,bogga:50, Daabaca laad ee 2004, soo 
saaraha: Daarul Muslim]. 

WAKHTIGA ICTIKAAFKA. 

Ictikaafku wakhti kasta waa mashruuc ramadaan iyo qayrkeedba, 
wuxuuna ku xasili karaa xataa saacad aad masaajidka fadhiisatid oo 
niyootid ictikaaf, mudo xadidan ma laha, laakiin nebigu labaatan 
casho ayuu ictikaafay inta ugu badan ee la ogyahay. 


WAKHTIGA ICTIKAAFKA RAMADAANTA. 

Qofkii doonaya inuu maalin ictikaafo, ama tobanka danbe ee 
Ramadaan, wuxu masaajidka gelayaa inta aan qoraxdu dhicin 
maalinta labaatanaad, wuxuna ka baxyaa maalinta sodonaad marka 
qoraxdu dhacdo. 

SHURUUDAHA LAGA RABO ICTIKAAFAHA. 

1: Inuu muslim yahay, qof gaal ah kama ansaxayo. 

2: Inuu caqli fayow yahay, qof dhiman ama waalan kama ansaxo. 

3: Inuu qaan gaadh yahay, qofka garaad wax kala saaraya leh wuu u 
ansaxayaa. 

4- Inuu daahir ka yahay jinaabo, dhiig caado ama dhalmo. 

5- Gabadha la qabo wa inuu ninkeedu u ogolaado. 

SHURUUDAHA LAGU GALO ICTIKAAFKA. 

1: In lagu ictikaafo masaajid, weliba jimcaha laga tukanayo si aan 

qofku ugu baahan inuu jimce soo tukado. 

2: Inuu masaajidka ku negaado oo aanu ka bixin, masaajidka lagama 
bixi karo, dan adag oo loo baxo mooyee sida wax cunis, dhaqtar loo 
baahdo, iwm. 

3: In la soomo, qofka ictikaafaya waxa loo shardiyaa inuu 
soomanaado,mad'habka xanafayida iyo maalikiyada ayaa shardi ka 
dhigay soonka, halka mad'habka shaaficiya iyo xanbaliyadu aanay 
shardi ka dhigin soon, waa ictikaafka ka baxsan bisha Ramadaan, 
laakiin ictikaafka Ramadaan way isku waafaqsan yihiin inuu qofku 
soomanaado. 

AADAABTA ICTIKAAFKA. 

1: Inuu ilaahay qaabilsiiyo qalbigiisa. 

2: Inuu cibaadada badiyo sida salaada, quraanka, ducada , xuska alle, 
ku saliga nebiga iwm. 

3: In gabadhu isku asturto meel ka fog indhaha ragga, laasimtona 
adaabta wanaagsan ee haweenka laga rabo, sida codka oo la gaabiyo. 

4: Inuu yareeyo bix bixista wixii aan daruuri ahayn. 

5: Inuu wakhtiga cibaado uga ka faa'iidaysto. 

6: Inuu yareeyo hadlka aan cibaadada ahyn. 

MAXAA U BANAAN ICTIKAAFAHA. 

1: Waxa u banaan inuu wixii dan ah ee lama huraan ah u baxo isagoo 
soo gaabinaya. 

2: Inuu soo booqan karo qof buka. 

3- Inuu haweenaydiisa guriga gaadhsiin karo, haduu u baqayo. 

4: Inuu seexan karo xiliga uu u baahdo, qubaysan karo, is nadiifin 
karo, isagoo ilaalinaya nadaafada masajidka. 

MAXAA U BURIYAICTIKAAFKA. 

1: Gaalnimo( ilaah baan ka magan galee). 

2: Niyadii ictikaafka oo uu gooyo. 

3: Galmo. 

4: Caqliga oo qofka ka taga, ha waasho ama ha sakhraamee. 

5- Dhiiga caadada ama dhalmada oo gabadhii ku yimaada. 

8. LEYLATUL QADRIIYO RAMADAANTA. 

Laylatul Qadri waa habeen fadli badan oo ku jira Tobanka danbe 
ee Ramadaan gaar ahaan habeenada tiradu is dheertahay 
sida 21,23,25,27,29. 

Habeenkan waxa ilaahay kaga war bixiyey suurada Al-Qadar wuxuna 
yidhi: 

"Waxanu soo dejiney[quraanka] habeen wax la qadaro, ama habeen 
qiima badan, ma garanaysaa waxa habeenka qadrigu yahay? 
Habeenka qadrigu wuxu ka fadli badan yahay kun bilood[83 sanno &4 
bilood] malaa'igta ayaa soo degta [habeenkaa] iyo malaku 
jibriil.[dhulka ayey marayaan iyagoo booqanaya oo diiwaan gelinaya 
dadka cibaadaysanaya] waa habeen nabad gelyo ilaa waagu beryo, 
ama adoomaha ayey salaamayaan ilaa waagu ka beryo". 

CALAAMADAHA LAGU GARTO LEYLATUL QADRIGA. 

Laylatul qadriga wuxuu leeyahay calaamado lugu garto, waxaana 
kamid ah: 

l.Waa habeen jawi wanaagsan leh dabayshana ay daggantahay: 

(Ibnu cabbaas (r.c) wuxuu yir: rasuulkii Alle (s.c.w): laylatul 
qadriga waa habeen sahlan, oo furan, kulayl ma aha qabowna 
ma aha, subaxdeeda waxay qorraxda soo dhalan iyadoo daciif ah 
(sidii hore ka taag daran) oo guduudan.) 

Waa habeen daganaanshaha iyo xasiloonida ay malaa'igta lasoo 
dagaysa leh, oo ruuxa wuxuu dareemi qalbi dagani iyo laab furni 
iyo cibaadadoo u dhadhanta si uuna habeenada kale ahaan jirin. 
(macnaha guud, kafiiri: saxiixu fiqhu-sunnah, mujalladka 
2aad, bogga: 134). 

2.Waa inay subaxnimada habeenkaas qorraxda soo dhalato iyadoo 
saafi ah oon shucaac lahayn. 

( Ubayyi binu kacab (r.c) waxaa laga warinayaa inuu rasuulkii Alle 
(s.c.w) yiri: Subaxnimada laylatul Qadriga waxay qorraxda soo 
dhalan iyadoon shucaac lahayn, iyadoo baaf oo kale ah, ilaa ay 
kor u soo kacdo ). 


SHARAFTA HABEENKAN LEYLATUL QADRIGA. 

Sharafta habeenkan wax inagaga filan in ilaahay qur'aanka soo 
dejiyey,quraankaas oo Aduunyada oo dhan hanuun iyo raxmad 
u ah, cidii ilaahay waafajiyo. 

Sharafteeda waxa ka mid ah in ilaahay ku sheegay Habeen 
barakaysan"Waxan soo dejiney[Quraanka] habeen barakaysan". 

Habeenkan waxa la inoo jideeyey in aan la nimaadno salaad 
habeenkii la tukado,iyo cibaado, qofkii habeenkan Qadriga 
salaatu layl tukada isagoo rumaysan balanqaadka ilaahay ,ajrina 
kaga sugaya waxa loo qorayaa ajri ka badan kun bilood sida aayadu 
inoo sheegtay, waxana loo dhaafayaa denbigiisii hore. 

Culimada selefka qaarkood waxay yidhaahdeen qofkan waxa loo 
qorayaa, soon iyo Salaad ka badan kun bilood inuu la yimi sidaa waxa 
laga sheegaa imaamka weyn ee Shaafici. 

Hadaba in habeen keliya oo aad dhawr saacadood salatu layl tukatey 
laguugu qoro ajri ka badan dhawr iyo sideetan sano qof ilaahay 
caabudayey oo aan mar keliya caasiyin, waa qiime intee leeg? 

Ilaahay ayuun baa qiyaasi kara! 

Waa habeen dhamaan wixii ilaahay sanadkaa fulinayo loo qaybiyo 
malaa'ik ta si ay ugu hawl galaan, sida quraanku inoo timaamay, 
habeenkan ayaa malaa'ikta lagu wareejiyaa shaqadii ay sanadkan 
fulin lahaayeen, haday tahay cida dhimanaysa, cida dhalanaysa, cida 
qani noqonaysa, cida faqiir noqonaysa, cida liibaanaysa, cida 
khasaaraysa iwm. 

Sidaa ay aayada quraanka ahi inoo sheegaytey : " waa habeen 
maalaa'ikta Raxmadu samada ka soo degto, waxay habeenkaas oo 

dhan wareegayaan dhulka iyagoo diiwaan gelinaya dadka cibaadada 
gudanayaa, Malaa'iktan waxa hormuud u ah malaku jibriil, iyagoo 
dhulka usoo degaya khayr iyo bushaarona wada. " 

Qofkii habeenkaa malaa'iktu ugu timaado isagoo khayr iyo cibaado ku 
soo jeeda ama samaynaya insha alaah waxay u diiwaan gelin doonaan 
inuu habenkaa khayrkisii la kulmay. 

malaa'iktu waxay hawshan soo gabagbeeyaan ilaa waaga subaxu ka 
dilaaco oo salaada subax la tukado, sida suuradu shegtay. 


HABEENADA UU KU JIRO LEYLATUL QADRIGU. 

Waxa Axaadiistu inoo sheegtay inuu Habeenkani ku jiro, tobanka 
habeen ee 

Ramadaan ugu danbeeya, gaar ahaan habeenada tiradu is dheer tahay 
ee 21,23,25,27. 

Sidaa waxa inoo sheegaya xadiiska nebigu yidhi: "Rasuulku NNKH 
wuxu yidhi: ku dadaala habeenka Qadriga tobanka danbe ee 
Ramadaan ee kisiga ah <aan isku buuxin ama tirada kala dhiman 
tahay> 

Waxa jira riwaayado si gaar ah u sii sheegay todobada danbe ee 
Ramadaan sida xadiiska Rasuulku NNKH wuxu yidhi: " waxaan arkaa 

in riyadiinii isku raacday todobada danbe, qofkii ku dadaalayaa ha ku 
dadaalo Todobada danbe". 

Hadaba habeenkan waxa loo qariyey si dadku u dadaalaan dhamaan 
tobanka danbe ee Ramadaan, gaar ahaan habeenada kisiga ah, sidaa 
ayaa daliilku inoo sheegay, faa'iidada ku jirtaana waxay tahay in ay 
kala baxaan qofka habeenkan khayrka badan qiimaynaya iyo qofka 
aan ku dadaalayn, waayo hadii la sheego qof kastaaba intuu iska 
fadhiisto ayuu habeenkan uun soo kici lahaa oo salaatu layl isku 
mashquulin lahaa. 

Waxa culimadu si aad ah isugu khilaafeen inay habeenkan si gaara 
u tilmaamaan iyagoo daliishanaya calaamado iyo tirooyin nebigu si 
gaar ah u sheegay, khilaafkoodu wuxu gaadhaa ilaa afartameeyo 
qawl, laakiin in habeenkan si gaar ah loo cayimaa waa mid aan la 
rumaysan Karin waayo waxa la inoo sheegay in lagu qariyey 
tobanka danbe, waxana xusid mudan in aad ogaato in habeenku 
guurguuro oo uu sanadba habeen ka galo tobanka danbe ee 
Ramadaan, sidaa waxa sheegay Xaafidka Ibn Xajar Al casqalaani 
kitaabkiisa Fatxu Albaari [juska 4, bogga 266,madbacada Daarul 
macrifa], wuxu yidhi: " Qawlka u Xooga badan waa inuu ku jiro 
Tobanka danbe, weliba waa inuu guurguuro, sida axaadiista 
laga fahmayo." 


DUCADA LEYLATUL Q AD RIGA. 

Qofka habeenkan ilaahay waafajiyo waxa jira duco nebigu SCW uu 
caa'isha u sheegay inay ku ducaysato. 

Caa'isha waxay tidhi, waxan Rasuulka NNKH ku idhi " hadii aan 
ogaado habeenkan maxan idhaahdaa?, 

wuxu yidhi: Waxad tidhaahdaa: "ilaahoow adigu waxad tahay caffis 
badane, caffiskana waad jeceshahay, ee I caffi". 

9. SEKAATUL FIDRIIYO RAMADAANTA. 

- Sekadu waxey ka mid tahay Arkaanta islaamku ku taagan yahay ee 

shanta ah, Rasuulku wuxu yidhi: "Islaamka waxa lagu dhisay shan, 1. 
ka markhaati kaca in aan ilaah xaq lagu caabudaa jirin ilaahay mooyee 
iyo ka markhaati kaca in Muxamed 'scw'yahay Rasuulkii uu soo diray, 
2. Salaada oo la tukado, 3. Bisha ramadaan oo la soomo, 4. Zakada oo 
la bixiyo, 5. Xajka oo la guto Waxa weriyey Bukhaari iyo muslim. 

Qofka Muslimka ahi marka uu dhammeeyo soonka Ramadaan, 
waxaa laga rabaa in uu bixiyo sakaatul fidri, haddii uu awoodo. 

Awooddaasi ma aha in uu hodan ahaado, ee waa in uu haysto wax 
dheeraad ka ah masruufka naftiisa iyo ehelkiisa maalinka ciidda ah. 


YAA LAGA RABAA SEKADA. 

Sakaatul fidriga waxaa laga rabaa dadka oo dhan, rag iyo dumar, 
caruur iyo ciroole. 

Ibnu Cabbaas(rc) waxaa laga weriyey in uu yidhi: " Rasuulka ilaahay 
(SC) waxa uu faral yelay sakaatul fidri, iyada oo qofka soonkiisii ka 
daahirinaysa gefkii iyo dhacdhicii intii uu soomanaa, Cuntana u ah 
masaakiinta, Ruuxii bixiya sallaada ka hor waxay u tahay Sakko la 

aqbalay, Ruuxii bixiya sallaada kadibna waxa ay u tahay Sadaqo ka 
mid ah sadaqooyinka". Waxaa Xadiiska Wariyey Abuu Da'uud, 
Sheekh Albaanina waxa uu yidhi waa Xadiis Xasan Ah. 

WAKHTIGEE WAAJIB TAHAY EE LA BIXIYAA SEKADA. 

Sakaatul fidri, waxa ay waajib noqonaysaa qorraxdu marka ay 
dhacdo maalinta Ramadaanka ugu dambaysa, waxaana la bixin karaa 
ilaa inta salaadda ciidda laga aadayo. 

Salaadda haddii la tukadana, wakhtigeedii wuu dhammaaday waxa 
ayna iska noqonaysaa sadaqo caadi ah, sida xadiiska sare ku cad. 


MAXAA LA BIXIYAA SAKADA. 

Nebigu sew waxa uu faray in la bixiyo hal saac oo ah cuntada 
deegaanka, sida qamadida, bariiska, burka, iyo wixii la mid ah 
(deegaanada Soomaalida). 

Saacu waa afar mud, meesha mudku yahay inta ay qaadaan laba 
sacab oo dhexdhexaad ah, Qof ayna sacabadiisu weyneyn yareyna, 
haddii inta uu labadiisa sacab isku qabto uu ka buuxiyo bariis afar 
jeer, waa saac, Kiilo ahaan waxaa lagu qiyaasaa 2.5 ilaa 3 kiilo inta u 
dhaxaysa, waxaana badbaadadu ku jirtaa in saddex kiilo la bixiyo, si 
shakiga looga baxo, Waana sida ay goysay hay'adda fatwooyinka ee 

Sucuudigu, Waxaa khilaafka keenay laba sacab oo bur ahi la mid ma 
aha laba sacab oo bariis ama galleey ah. 


QOFKU YUU KA BIXINAYAA SEKADA. 

Qofku waxa uu ka bixinayaa naftiisa iyo inta nafaqadoodu ku 

waajibto ee uu masruufo, sida ilmihiisa, xaaskiisa iyo waalidkiis. 

Qof aan masruufkiisu waajib kugu ahayn waad ka bixin kartaa 
sakaatul fidriga laakiin waa in uu ogyahay kuuna ogolaado. 


LACAG MALAGU BIXIN KARAA SEKADA. 

Culumada Islaamka intooda badani waxa ay qabaan in aan lacag 

ahaan lagu bixin Karin, Laakiin, waxaa jira culumo qaba in ay bannaan 
tahay haddii dantu kallifto. 

Tusaale ahaan, haddii qofka deegaankiisa ayna joogin masaakiin uu 
cuntadii siiyo, waa la ogol yahay in uu lacagta bixiyo, si masaakiin 
meel kale joogta cunto loogu gado, Laakiin lama ogola in miskiinkii 
lacagta la siiyo. 

Qiimaha lacagtu waxa ay ku xidhan tahay hadba meesha qofku joogo, 
waana lacag goysa ilaa 3 kiilo oo cuntada deegaanka ah. 

XILIGEE UGU FADLI BADAN TAHAY IN LA BIXIYO SEKADA. 

Sidaan sheegnay, waxa ay waajib noqonaysaa qorrax dhaca 
maalinta Ramadaan ugu dambaysa, afurka kadib, Waxaa se ugu 
fadli badan in la bixiyo subaxa ciidda salaadda ka hor. 

10. CIIDA RAMAADANTA. 

Nabigu (CSW) waxa uu yidhi (qoom kastaba waxa uu leeyahay ciid 

anagana ciiDAYAGU WAA tan). Waa xadiith saxiix ah. 


Hadaba Nabigu (CSW) waxa uu si gaar ah u tilmaamay labadaan 
ciidood ee kala ah Ciida Fidriga iyo Ciida Adxada sababtoo ah 
muslimka waxa ka xaaraan ah in ay gaalada shabahaan oo ay ku 
shabahaan wax u khaas ah gaalada hadii ay tahay cuntada iyo hadii ay 
tahay dharxidhashada, iyo cibaadadaba. 

Hadaba muslimiintu waxay kaliya oo ay leeyihin laba ciidood oo 
kaliya ciida fidriga iyo ciida adxada. 

Anas (RC) waxa laga soo weriyay in uu Nabigu (CSW) yimid madiina 
tiiyoo reer madiina laba maalmood ciyaaran (Nabigu (CSW) waxa uu 
ku yidhi:- " waa maxay labadaan maalmood, waxayna ugu jawaabeen 
waxa labadaan maalmood aanu ciyaari jirnay wakhtigii jaahilnimada, 
Nabigu (CSW) waxa uu ku yidhi illaahay waxa uu idinku badalay 
labadaan maalmood kuwa ka khayr badan maalinta adxiyada iyo 
maalinta fidriaga)." Sunan Abi Daa'uud. 

SALAADA CIIDA. 

Culumada badhkood waxay ku tageen in ay waajib tahay in la 
tukado kuwaasi waa xanifyada, Ibnu Taymiya waxa uu doortay in uu 
Nabigu (CSW) laasimay marnana ka tagin salaada ciida waxanu xujo ka 
dhigtay (U TUKO RABIGAA 00 GOWRAC) salaada ciida tuko ka dibna 
gowrac adxiyada. 

Nabigu (CSW) waxa uu amray in ay dumarku ka soo baxaan 
guryahooga si ay uga qayb galaan salaada ciida, Culumada 
badhkoodna waxay yidhaadeen waa (Fardul kifaaya) waa shay hadii 
badh ka mid ah umadu ay la timaado inta kale laga dhaafayo, qolo 
kale oo sadexaadna waxay yidhaadeen waa suna la adkeeyay sidaa 
waxa aaminsan mad-habta maaliki iyo shaafici waxay xujo ka 
dhigteen xadiiskii Acraabiga waxa ka mid ahaa lllaahay in uu 
adoomihiisa ku waajibiyay shan salaadood. 


TIRADA SALAADA CIIDA. 

Cumar waxa uu yidhi Salaada Ciida Adxada waa laba ragcadood 
laba ragcadood oo dhamaystirin oo lahayn gaabin, Abi Siciid (RC) 
waxa laga soo weriyay in uu Rasuulku lahaa marka uu u soo baxo 
ciida adxiyada iyo ciida fidriga waxa ugu horeya ee uu qabtaa waxa uu 
ahaa SALAADA. 

TAKBIIRTA SALAADA CIIDA. 

Takbiirta Ragcada ugu horeysa ee ciida waa Todoba ka tanbena waa 
shan qiraa'aduna way ka danbeysaa labadoodaba. 


IYADA 00 LASOOMAN YAHAY HADII LA OGAADO INEY CUD TAHAY. 

Marka iyadoo la sooman yahay la ogaado in ay tahay did soonka 
waa la jebinayaa, waayo maalinka ciida soonku waa xaaraam sidaan 
hore u sheegney. 

- Cumar binu Anis (RC) waxa uu ka soo weriyay kuwa ka mid ah 
ansaarta in ay yidhaadeen waxa naga qarsoontay bishii shubaal 
waanu soonayna waxana maalintii danbe noo timi qolo socota ah 
Waxayna Nabiga (CSW) agtiisa ka qireen in ay shalay bishii arkeen 
Nabiguna (CSW) waxa uu dadkii amray in maalintii soonka la jabiyo oo 
ay berina iidaan. 

Waxa sunne ah qofku in uu sii cuno intaanu gurigiisa ka bixin maalinta 
Ciidul Fidriga ah Timir tiro kara dhiman ah sida 3ama 5 ama wax ka 
badan laakiin waxa uu ku koobsan tiro kala dhiman. 

11. Fadliga Maalinta Carafa: 

Maalinta Carafa waa maalinta ay xujeydu u diyaar garoobayaan inay 
istaagaan buurta Carafa, taas oo ka mid ah tiirarka xajku ka kooban 
yahay kan ugu weyn, oo la'aantii aanu xajku ansax noqonaynin. 


Sidoo kale waa maalintii la dhamaystiray diinta Islaamka iyo 
nimcada uu Allaah (SWT) ku maneystay muslimiinta, iyadoo carafe 
la taaganyahay waxaa soo dagay aayado muslimiinta ugu 
bishaareynaya in diintoodii loo kaamilay, (dhamaystiray) Allana 
(SWT) uu diintaas raali uga yahay inay diin u ahaato. 

Carafa waa maalinta loogu magac daray "maalintii mash-huudka",, 

- waa maalinta qofkii sooma uu Allah (SWT) u dhaafayo denbigiisa 
labo sanno, sanadkii la soo dhaafay iyo sanadka soo socda, waa 
fadli aad u weyn oo ka yimid xagga Eebbe (SWT) ee naxariista 
badan, mudanna in laga faa'iideysto. 

Maalinta Carafa waa maalin uu Eebe (SWT) uu ku dhaartay 
weynideeda Eebana kuma dhaarto ilaa wax qiimo weyn leh 
maahane, sidaa darteed ayaa waxaa laga fahmayaa maalinta 
carafo inay tahay maalin aad u weyn una qiimo badan. 

- Rasuulka (sew) waxaa uu yidhi ducada waxaa ugu fadli badan 
ducada maalinta Carafa, wax la yidhaahdana waxaa ugu sii fadli 
badan waxaan aniga iyo Nebiyadii iga horreeyay ay yidhaahdeen 
oo ah:" Laa llaaha lllallaahu Waxdahu Laa Shariika Laha, 
La-hul-mulk-wa-la-hul-xamdu, Wa huwa Calaa Kulli Shey'in qadiir 

Nebiga (sew) waxaa uu soomi jiray maalinta sagaalaad ee Carafa 
(waa barri oo kale) ee bisha Dil-Xijja, sidaas darteed guud ahaan 
muslimiinta (aan xujeyda ahayn) waxaa loo jideeyay inay soomaan 
maalinta Carafa, ducadana badiyaan. 

- Alle (SWT) ha inaga aqbalo Soonka, Salaadiyo Dhamaan Camalada 
wanaagsan ee aan la imaanayno maalmahaan barakaysan, guud 
ahaana Ummada Islaamka, gaar ahaana umadda Soomaaliyeed. 

12. Fadliga In Dadka Khayrka Loogu Yeedho: 

Waxaa laga wariyey Abii Hurayra (Allaah ha ka raali noqdee) in uu 
Rasuulkii Allah (sew) uu yidhi:- "Qofka ku baaqa hannuun, waxa uu 
leeyahay abaalmarin la mid ah abaalmarinta ay helayaan cidda 
raaeday [hanuunkaas] iyada oo taasi aanay abaalmarintooda waxba 
ka dhimayn, Qofka ku baaqa baadi waxa dushiisa ah dembi la mid ah 
dembiyada ciddii raaeday [halowgaasi] iyada oo taasi aanay 
dembiyadooda waxba ka dhimayn." 


SHARAXA XADIISKA: 

Xadiiskani waxa uu isugu jiraa bushaaro iyo digniin labadaba, 
Waxaana uu ina tusayaa in haddii aad cid ugu yeedho lllaahay (swt 
in la adeeco waxasd helaysaa ajar (abaalmairn) la mid ah qofkaa aad 
ugu yeedhay lllaahay diintiisa iyada oo aan isaga & adigaba waxba 
laga nusqaaminayn ajarka, waxaana uu camalkaasi wanaagsani kuu 
soconayaa inta uu qofkaasi carnal wanaagsan qabanayo. 

Dhanka kale, haddii aad dadka ugu baaqdo halow ama baadi iyo in 
lllaahay (swt) la caasiyo, waxaa ku fuulaya dembiga cidda ku dayatay 
ee raaeday halowgaasi, iyada oo aan dembiga qofnaba waxba laga 
nusqaaminayn. 

FAA'IIDOOYINKA XADIISKA: 

# Carnal wanaagsan haddii aad dadka ugu yeedho waxad helaysaa 
ajarka cidkasta oo sameysay. 

# Carnal aan wanaagsanayn oo baadi ah haddii aad dadka ugu 
yeedhana waxad helaysaa dembiyada ay galeen cidkasta oo 
sameysay. 

# Waxan ka faa'iidaysanaynaa xadiiskan fadliga in laga shaqeeyo 
diinta lllaahay (swt) dadkana loogu yeedho iyo in laga taxadiro 
xumaanta dadka loogu yeedhayo ama lagaaga dayanayo. 

13. NIMCADA ALLE & MAHAD-NAQIISA. 

Qofka Muslinka ahi waxa uu yaqaanna in uu llaahay abuuray, 
arsaaqo, arrimihiisa oo dhanna uu maamulo, Sidaas awgeed ayaa 
qofka muslinka ahi waxa uu garanaya cidda koowaad ee gallad ku leh 
inuu yahay Rabbiga wayn. 

Galladaha Rabbi ina siiyay ayaa waxa Qur'aanka ku sugan in ay yihiin 
kuwo aan tiro lagu koobi karin, qofku haddii uu isku dayo in uu 
tirayana uu daalayo isagoon kowba joogin. 

Galladaha Rabbi inagu nimceeyey ayaa waxa kow ka ah Islaamnimo, 
limaan, Nabad gelyo, Caafimaad iyo qaar kaloo badan. 

Dhanka kale qof kasta oo adduunkan ku uuman Rabbi waxa uu ku 
galladay nimcooyin u gaar ah, SidaAragga, maqalka, xubnaha jidhka 
iwm. 

Nimcooyinkaas ayaa inta badan waxa dareema qofka ay ka maqan 
yihiin, halka qofka haystaa aanu inbadan dhaadin, Haddaba si qofka 
muslinka ah galladahaa Rabbi siiyay ay ugu waaraan, sidoo kale uu 
Alle ugu kordhiyo ayaa waxa uu Islaamku waajib ka dhigay in qofku uu 
Rabbigii uga mahad celiyo nimcooyinka uu siiyay. Mahadnaqqa 
sababtiisuna waa in qofkuu uu helo nimcooyin kale, iyo in kuwii hore 

uu u haystay ay ugu sii waaraan, sidoo kalana in dhibaatooyinka Rabbi 
kaga ilaaliyo. 


Mahadnaqqa galladahu wuxuu leeyahay saddex tiir oo kala ah. 

1: In qofku uu uu qiro oo uu rumeeyo in galladani ay ka timi llaahay 
SWT. 

2: In uu Rabbi uga mahad celiyo carrabkiisa, galladana uu isaga kaliya 
u tiiriyo. 

3: In gallaadaas Rabbi siiyay uu kaliya ku isticmaalo wax llaahay raalli 
galinaya. 


WAXYAABO KAA CAAWINAYA MAHAD NAQA RABBI. 

Ugu danbayn waxa jira waxyaabo kugu caawinaya in aad Galladaha 
Rabbi ka mahad celiso waxana ka mid ah. 

1: In qofku ku ducaysto in llaahay garansiiyo mahad naqqa galladaha 
Rabbi. 

2: In qofku xasuusnaado awoodda, kalinimada, dhamays tirnaanta, 
naxariista iyo dulqaadka Rabbi, iyo in llaahay yahay ka kaliya ee isagu 
addoomihiisa ku gallada nimcooyinka. 

3: In qofku aad ugu fiirfiirsado oo uu uga fekero galladaha aan la tiro 
koobi karin ee llaahay siiyay. 

4: In qofku uu dareensanaado abaalka wayn ee aakhiro uu leeyahay 
qofka Rabbi uga mahad celiya galladaha uu siiyay, sidoo kalana uu 
ogaado ciqaabka uu leeyahay qofka ku gaalooba galladaha Rabbi ee 
ka mahad celin waaya. 

14. FADLIGA DANBI DHAAFKA:- 

Waxa laga wariyey Cabdillaahi Ibnu Cabbaas inuu yidhi Nabiga Sew 
ayaa yidhi:- "qofka badiya danbi dhaaf dalabka alle hammi kasta wuu ka 

DULQAADA, CIDHIIDHI KASTANA MEEL UU UGA BAXO AYUU U SAMEEYAA, WAXAANA UU 
WAX KA SIIYAA MEEL AANU KA FILAYN". 


Sharaxa Xadiiska:- 

# Xadiiskan Nabigeenu Sew waxa uu innagu barayaa wado fudud oo 
aynu kaga baxno dhibaatooyinka ugu waaweyn ee adduunkan meel 
aynu ka marno aynu la'nahay ee ay ka mid yihiin werwerka, 
walbahaarka, murugada, cidhiidhiga nafta iyo daalka aynu ku daalnay 
sidii waxaynu cuni lahayn aynu u heli lahayn. 

# Sida uu Nabigeenu Sew xadiiska inoogu tilmaamay intaas oo dhan 
waxa aynu kaga bixi karnaa innaga oo danbi dhaaf dalabka badina oo 
ASTAQFIRULLAAH nidhaahna odhaahdaasi wax culaysa oo ay inagu 
tahayna ma jirto balse shaydaanka ayaan ogalayn inaynu nidhaahno 
oo markaynu bilawnaba wax kale inna xasuusinaya si aynu arrinta 
nolosheena muhiimka u ah u ilawno. 

# Hadaba qof kasta oo muslim ah waxa la gudboon inuu badiyo oo 
caado ka dhigto danbi dhaaf dalabka Alle haynoo fududeeyo'e. 

Faa'iidada Xadiiska:- 

* In aan qofka banii Aadamka ahi danbi ka dhawrsanaan karin 
(Nabiyadda marka laga reebo). 

* In Alle jecelyahay qofka in badan danbi dhaaf waydiista maadaama 
waxaas oo dhan uu kaga fududaynayo. 

* In danbi dhaaf Alle la waydiistaa cidhiidhiga ka kor qaado qofka. 

* In danbi dhaaf Alle waydiisto Murugada lagaga baxo. 

* In qofka danbi dhaaf dalabka badiya Alle wax ka siiyo meel aanu 
filayn. 

* In eragayga danbi dhaaf dalabku ee (ASTAQFIRULLAAH ) sir weyni ku 
jirto. 

15. Qorshaha Maalinlaha ah Ee Qofka Muslimka Ah:- 

"Waxa laga wariyey Ummi Salamah- Allah (swt) ha ka raalli noqdee - 
waxa ay tidhi: "Waxa uu ahaa Nebigu (sew) marka uu tukado Salaadda 
subax ee uu ka baxo, waxa uu odhan jiray: "Allahayow waxan ku 
weydiisanayaa Cilmi waxtar leh, arsaaqad wanaagsan & carnal la 
aqbalo."Waxa soo saaray Muslim. 


SHARAXA XADIISKA: 

Xadiiskani waxa uu ina barayaa ahmiyadda nololeed ee qofka 
Muslimka ah uu leeyahay, waxana uu tilmaamayaa qorshaha 
maalinlaha ah ee qofku salaadda subax kadib uu ku talogelayo oo ah 
inuu illaahay (swt) weydiisto saddexdaasi shay oo dhammaan ah 
camalada qofka uu sameynayo ay hoos imanayaan. 

Waa Cilmi waxtar leh, arsaaqad (quud) xalaal ah oo wanaagsan & 
carnal Alle (swt) aqbalo. 

Xadiisku waxa uu ina tusayaa inuu jiro cilmi aan waxtar lahayn iyo mid 
waxtar leh, waxana culimadu ku sharaxeen Cilmiga waxtarka leh ee 
anfaca leh inuu yahay kan qofka Illaahay (swt) u dhoweynaya ee uu ku 
baranayo dariiqa toosan ee Allaah (swt) loo maro & sidoo kale waxa 
anfacaya aakhiradiisa & adduunkiisaba. 

Waxa kale oo ahmiyadda qofka Muslimka ah waxa ka mid ah oo uu u 
shaqeynayaa in lllaahay (swt) uu siiyo risiq wanaagsan oo xalaal ah. 

Camalka la aqbalo, oo riwaayad kalena ku timid "carnal wanaagsan" 
waxay culimadu ku sharaxeen in camalkasta oo qofku sameeyo aanu 
ahayn mid lllaahay (swt) aqbalo, Balse lllaahay (swt) waxa uu aqbalaa 
camalka loo sameeyo Alle dartii (ikhlaas) isla markaana lagaga daydo 
rasuulkii Alle (swt). 

Sidaas darteed, ducadan oo ka mid ah dikriga joogtada ah ee la akhriyo 
subaxkasta waxay xadidaysaa hadafka maalinlaha ee qofka Muslimka 
ah leeyahay oo ah inuu ku helo arrimahaas saddexda ah ee 
wanaagsan. 


FAA'IIDOOYINKA XADIISKA: 

1: In ducadan la akhriyo subaxkasta salaadda kadib. 

2: In qofka Muslimka ah uu xadido ah-daaftiisa, isaga oo Alle (swt) 
baryaya. 

3: In lllaahay (swt) la weydiisto Cilmi waxtar leh, arsaaqad wanaagsan 
& carnal la aqbalo. 

GABOGABADII. 

Waxaa mahad iskaleh ALLAHA inoo ogolaaday inaan soo gaadhno 
dhamaystiranka buugeenii fadliga ramadaanta, walaalayaal Allaah 
waxaan waydiisanaynaa inuu inaga aqbalo soonka, salaadda, quraan 
akhriska, soo jeedka (salaatu laylka) iyo dhammaan cibaadada 
noocyadeeda kal duwan, iyo inuu inaga dhigo kuwo ka faa'iidaysta 
ramadaanka oo sababtiisa janada ku mutaysta, loogana yeedho 
maalinta qiyaame albaabka jannada ay dadkii soomijiray oo kaliya ka 
galaan (Baabu Rayyaan). 

Wal-wal iyo walbahaar wuxuu usugnaaday ruuxa aan soomin bishan 
barakaysan isagoo kara ee wanaageeda qaar kamid ah aan horay u soo 
sheegnay, waxaan xusuusinayaa dadkaas towbadda iyo in ay ALLAAH 
wayne, usoo noqdaan, sidoo kale waxaa xaaraam ah bisha ramadaan 
dhexdeeda in cuntada laga ganacsado, loona kariyo dad muslimiin ah 
oo soonka ku waajibay, ruuxa sidaa yeela Allaah ciqaabtiisa ha iska 
jiro, sidoo kale ha ogaado xoolihiisa Allaah uma barakayn doono, 
haddii uuna towbad keenin, lacagta sidaa kusoo gashana waa 
xaaraam, nabigeenna (s.c.w) wuxuu inoo sheegay in Jidhkasta oo 
xaaraam ku baxa (ku kora) ay naar u xaqleedahay ama u haboontahay 
(in lagaliyo oo ay cunto), 

Allaah ha ina ilaaliyo adduun iyo aakhiriba, hana inaga dhigo kuwo 
hadalka dhagaysta kiisa ugu fiicanna raaca, hana inugu daro 
adoomadiisa uu bishan barakaysan naarta ka xoraynayo, Aamiin yaa 
ALLAAH. 

TALO DHIIRIGELINEED. 


Uhiili Naftaada. 

Markaad tahay qof uu Alle (SW) ku abuuray kawnkiisan, isla 
jeerkaasna ku manaystay caqli waa in aad yeelataa Hami & Hiigsi. 
adiga oo aan cidna u daba fadhiisan inaad rumayso ahdaaftaada ha 
noqdaan kuwo aduun iyo dabcan kuwo aakhiro. 

Waxa jira dad badan oo u noqda nolosha dhibanayaal. taasi waxaan 
ula jeeda in ay noloshooda ka dhigaan tu ku xidhan qorshe qof kale 
dajistay ama jid ruux kale jeexday si uu u maro dabadeedna siday 
jidkaa u socdaan uu kaga dhamaado meel aanay doonayn amaba aan 
la mahadin. 

Waxa kaloo jira in badan oo aan noloshooda masuuliyad ba iska saarin. 
Tusaale waxaad in badan aragtaa qof waalidkiisa la nool isagoo 
da,diisu 20 jir kor u dhaaftay kana raba mariin & masruufba haddii uu 
ka waayana iska cadhoonaya! 

Waxa jira iyaguna hablo badan oo dhalinyaro ah oo wax bartay in 
badana soo baranayay oo marka ay dugsi sare ama jaamacadda heerka 
koowaad shahaado ka qaataan sugaya uun in la guursado oo aan indho 
& dhago kaleba lahayn. Guurku waa muhiim lakiin se waa in aad si 
waafi ah uga fakartaa halkaad talaabada u qaadeyso iyo waxa kaaga 
horeeya. 

lyana waxaan meesha ka madhayn Rag inta ay reero dhistaan haddana 
iska hurda oo doonaya inay jiifka wax kasta ku helaan taasi oo ugu 
danbeyntii keenta burbur qoys amaba dayac ku yimaada ubadkooda. 

Haddaba waa inaad cindiga ku haysaa in aaney xisaab la,aan waxba 
shaqeynin, hadday dhacdana aaney kusii waarin, wax wal oo mas,uul 
lagaaga dhigay waxay kusoo idlaadaan uun xisaab gaw lagu siiyo, 
haddii aanay jirin taasina waa jaantaa rogan oo makhluuq oo dhan 
xisaabaa u danbeysa. Haddii aanad naftaada xisaabin oo aanad u 
dhigin qorshayaal aad hadhaw ka shidaal qaadato ogow waxaad tahay 
dhibane ka mid ah dhibanayaasha nolosha iyo aakhiraba. 

Haddaba akhriste u hiili naftaada adoo uga hiilinaya cibaadada & Alle 
ka cabsiga oo aad caadeysato, noloshaada iyo qorshayaashada oo aad 
qof kale ku xidho iyo wakhtiga malaayacniga kaaga dhacaya. 

Turunturooyinka noloshu way badan yihiin lakiinse ogow inay yihiin 
casharo laguugu talo galey si aad wax badan u ogaato, kaligaana 
maahee qofkasta oo aduunkan ku dul uumanba wax buu la daala 
dhacayaa haba lakala badsadee. 


Sida Loo Dhiso Hadafka:- 

Ugu horrayntii su'aasha muhiimka ah waxa ay tahay. 

Sideen ku xaqiijin karnaa go'aamada aan qaadano in ay noqdaan kuwa 
shaqeeya oo aan laga quusan muddo gaaban gudahood ? 

Hadaba waxaan isku dayayaa in aan ka jawaabo su'aashaan inkasta oo 
aan doonayo in su'aashu ay noqoto mid furan oo cidkasta ay ku soo 
kordhin karto aragtideeda ku aadan mowduucan si dadka oo idil 
xikmadooda loogawada faa'iidaysto. 

Waxaan doonayaa in aan halkaan ku soo koobo 6 qodob oo aan 
isleeyahay waxa ay ka qayb qaadan karaan in ay qofka ka caawiyaan in 
noqdo qof go'aan leh oo wax hiigsanaya, hadaba waxa ay kalayihiin 

1: Isku day in aad ogaato waxa aad ku wanaagsan tahay: 

Waxaa muhiim in aad kala ogaato waxa aad ku wanaagsan tahay iyo 
waxa aad xiisaynayso in aad samayso, Waayo marmarka qaar waxaa 
dhacda in aad ka tagto wixii aad ku wanaagsanayd adiga oo raadinaya 
waxa aad xiisaynayo taasoo sabab u noqota in waqti badan uu halkaa 
kaaga lumo adiga oo aan ka gaadhin natiijo lataaban karo, Hadaba 
waxaa haboon in aad diirada saarto waxa aad ku wanaagsan tahay 
taasi ayaa ku dhaxalsiinaysa in ay kuu sahlanaato wadada aad umari 
lahayd guusha. 

2: Go'aanso waxa aad hiigsanayso isla markaana Go'aamadaadu ha 
noqdaan kuwa macquul ah misana aad hanan karto, una samayso 
wakhti xaddidan (wakhto go'an) oo aad ku gaadho: 

Waa muhiim in aad is waydiiso go'aanka aan qaadanayo ma yahay mid 
aan ka guul gaadhi karo ? 

Mise waa mid ku dhisan xamaasad iyo riyo ? 

3: Samayso Jadwal aad Raacdo: 

Waxaa aad u muhiim ah qofku in uu samaysto jadwal wakhtiyaysan 
oo uu raaco waayo jadwalka wakhtiyaysan waxa uu kuu sahlayaa in 
aad la socoto hadba wixii isbaddel ah ee aad samaysay mudadi aad u 
qorshaysay in aad ku gaarto halkii aad hiigsanaysay, Islamarkaana 
waxaa kuu sahlanaanaysa in aad xakamayso wakhtigaaga, Hadii aad 
wakhtigaaga xakamayn kartana ogoow wax waliba waad maarayn 
kartaa , isbaddel lataaban karana waad la imaan kartaa. 

4: Isku day in aad ka fogaato wax kasta oo sabab u noqon kara in uu 
burburo go'aankii aad qaadatay : 

Tusaale hadii aad go'aansatay in aad wax barato iskuday in aad ka 
fogaato dadka aragtidoodu ay tahay in aan waxba labaran karin, 
waxba la noqon karin waayo dadka sidaa u fakiraya waxaa la arkaa 
go'aankii aad qaadatay in ay si xun kuugu fasiraan kadibna aad ka 
niyad jabto halki aad hiigsanaysay. 

Sidoo kale hadii aad go'aansatay in aad balwad iska joojiso ugu horray 
waa in aad ka fogaataa wax kasta oo keeni kara in aad dib ugu laabato 
balwadii aad joojisay, Haday ahaan lahayd asaaxbti aad wadaagi 
jirteen balwada. 

5: Raadi wax kasta oo keeni kara in ay kugu dhiiro galiyaan go'aanki 
aad qaadatay: 

Hadaba waa muhiim in aad hesho wax kugu dhiiri galiya waxa aad 
hiigsanayso, waayo dhiiri gelintu waxa ay qofka siisaa in uu ku dhiirado 

siduu u hanan lahaa wixii uu hiigsanayay, sidaa awgeed qofku waa in 
uu raadiyaa wax yaabaha sabab u noqon kara in ay ku dhiiri galiyaan 
go'aankii uu qaatay, Hadii ay noqon lahayd in aad la xidhiidhto dad aad 
isku aragti katihiin Go'aanki aad qaadatay oo talo amaba tusaalooyin 
aad ka hesho, amaba in aad baarto mowduucyada ku saabsan go'aanki 
aad qaadatay si aad halkaa uga hesho talooyin waxtar kuu leh amaba 
ku dhiiri galiya. 

6: Dulqaad u lahaaw Naftaada: 

Waxaa muhiim ah in aad ogaato marwaliba sidaad wax u qorshaysatay 
uma dhacayaan waayo mar marka qaar waxaa suurtagal ah in aad 
qaaddo waddooyin badan oo aan ku gaadhsiinayn halki aad 
hiigsanaysay, sidaa awgeed waa in aadan ka quusan go'aankaagii aad 
qaadatay balse hadii aad dareento culays iskuday in aad wax ka 
badasho habkii ( qaabkii) aad u qorshaysatay in aad u marto halkii aad 
hiigsanaysay balse waa in aadan baddelin halki aad hiigsanaysay ee 
hadefkaagu uu ahaa, Hadiise ay dhacdo in ay wax iska baddelaan 
aragtidaadii ku aadanayd halki aad hiigsanaysay waxaa kuu furan in 
aad baddesho balse inta aadan isbaddelka samayn waa in aad sii 
qorshaysataa wax kale oo aad hiigsanayso maxaayeelay wakhtigu waa 
waa dahab haduu ku dhaafana sooma noqonayo sidaa awgeed adiga 
oo aan qorsho kale haysan ha iska furfurin go'aankaagii hore. 

Shanta Arrimood Ee Ugu Waaweyn Ee Caqabadda Ku Noqda Ka Midho 
Dhalinta Fikirka lyo Hal-Abuurka Qofka:- 

# Inta badan dadka doonaya in ay bilaabaan ganacsi ama shaqo kale oo 
cusub waxa ay la kulmaan dhibaatooyin fara badan oo qaar badan ku 

qasba in ay qorshahooda ficil u rogi kari waayaan, ama shaqadooduba 
saqiirto inta aanay bilaaban ba. 

Dr. Xasan A-Sacadi oo kormeere guud ka ah xarunta hal-abuura iyo 
hoggaaminta ganacsiga oo ka tirsan jaamacadda Malik Cabdalcasiis ee 
magaalada Jiddah dalka Sucuudiga ayaa sheegay in qaar badan oo ka 
mid ah mashaariicda fashilma ama turun-turrooyinka la kulmaa inta 
aanay bilaaban ay yihin kuwa ay ka hor yimaaddaan dhibaatooyin ay 
ugu mudan yihiin kuwan hoos ku qorani. 

1: Aragi la'aan:- 

Dr. Sacdi waxa sheegay in qodobkani uu yahay caqabadda in badan ka 
hor-timaadda qof kasta oo mashruuc qorshayanaya. 

Dad badan oo maalgashadayaal ah ama shaqooyin kale curiyey rag iyo 
dumarba ayaa aan lahayn hiigsi waqtiga fog ah iyo qorshayaal waqti ku 
xaddidan iyo nidaam ay u dhigeen hab-sami u socodsiinta 
mashaariicdooda. 

Qaar badan oo ka mid ah ayaanay ku keentaa in ay hawsha ay dib uga 
gurtaan iyaga oo badhtamaha u galay, waa waxa ay xal u waayayaan 
mushkiladaha aanay marka hore ku xisaabtamin ee ka hor imanaya. 

2: Waxba ha ka baqan in fikirka lagaa xado:- 

Sababta labaad ee uu digtoorku sheegay in ay caqabad ku noqoto 
dadka xilliga bilowga mashruuc ama ganacsi waa:- 


FADLIGA BISHA RAMADAAN 


Page 83 




Ku Baadh Telegramka @Somalibooks 


* Dadka oo inta badan hawlahooda bilaaba iyaga oo waabasho ku jirto 
ama aad isaga ilaalinaya in ay fikirkooda sheegaan oo dadka kale la 
wadaagaan, sababtuna waa cabsi ay ka qabaan in fikirkaas laga xado. 

* Cabsida ay ka qabaan in fikirka cid kale ka xaddo ayaa caqabad ku 
noqota suuq geyntii fikirku u baahnaa iyo u bandhigista dadka 
maalgelin lahaa, waxa aanay taasi keeni kartaa in fikirkaas quruxda 
badani qofka ku dhex dhinto. 

3: Maalgelin:- 

Maalgelinta mashruucu waa arrinta ugu dhibta badan ee ka 
hortimaadda qofka hal-abuuray fikir ganacsi, dhibtuna waxa ay ka 
taagan tahay dadka inta badan hal-abuurka la yimaadda oo ah dad aan 
iyagu lacagtii haynin ama aan gaadhin heer lacagta fulinta mashruucaa 
ku filan deyn ahaan lagu aamini karo. 

4: Suuq-geynta:- 

Dr. Sacdi waxa uu sheegay in haddii qofka fikirka hayaa waa in uu ku 
xisaabtamo muhiimadda ay leedahay suuqgeynta fikraddu, sidaa 
awgeed uu waqti iyo maskaxba geliyo sidii uu fikirkiisani inta uu 
bilowga yahayba dadka uga dhaadhicin lahaa, haddii kale waxaa 
khatar ku jira mustaqbalka mashruuciisa. 

5: U ban bixid:- 

Sida uu Digtoorku sheegay waxaa in badan dhacda in qofku uu fikirka 
ficil u beddelo balse aanu hawsha maamulista iyo ka midho dhalinta 

mashruuca isagu qaban ee uu cid kale u xil saarto, taasina waxa ay ka 
mid tahay sababaha ugu badan ee mashruuca fashilaadda ku keenaya. 

Talada ugu fiicani waa in qofku uu u ban-baxo shaqada uu isagu 
curiyey, waayo ma jirto cid kale oo sida uu u dareemayo ama u 
fahamsan yahay fikirkiisa ula fahamsani, mashruuc kastana fulintiisa 
iyo hirgelintiisa hore waxa ay ku fiican yihiin in qofka hal-abuuray uu 
maamulo. 


Furayaasha Farxadda. 

Waxa ugu qiimaha badan ee uu aadamuhu gaadhi karaa waxa 
weeyaan inuu ku sugnaado farxad iyo raynreyn, waqtigiisana ku qaato 
kalgacal iyo wanaag, si ay u noqoto mid ku reebta xusuus qurux badan 
noloshiisa inta ka dhiman. 

Farxadda sideedaba tukaan laguma libiyo, qofna lagama xado, meel 
ala meel lagu tilmaamo ood kasoo helaysaana majirto, laakiin waxey 
ku xidhantahey adiga! Haa adigey kugu xidhantahey iyo hadba sidaad 
u wajahdo duruufaha nolosha ee kala duwan, hab dhaqanka aad la 
dhex joogtid umadda iyo jawaab celinta aad ka sameyso caqabadaha is 
daba jooga ah ee hadh iyo habeen kaa hor imanaya. 

Haddaba, qormadan waxaynu ku eegaynaa dhawr qoddob oo hadaad 
laasintid kaa caawinaya inaad farxad iyo qalbi deganaan ku joogtid 
badiba wakhtigaaga. 

* Cabsida iyo Cibaadada Alle:- waa furaha farxada iyo liibaanta iftiin 
iyo aakhiraba, haddii aad noqoto qof Alle ku xidhan, cibaadadiisana ku 
dadaala, wuxuu farayna qaata wixii uu ka reebayna ka digtoonaada, 
waa hubaal wax kaa dhiman ba ma jirayaan, qalbigaaguna wuu 
xasilayaa oo miyaanad maqal Aayada Qur,aanka ah ee Alle (SWT) yidhi 

(Miyaaney Xuska lllahey qalbiyadu ku xasilin). 

* Ula dhaqan dadka si naxariis leh:- dhaqanka wanaagsan ee ay ka 
buuxdo naxariista iyo kal gacalku wuxuu siyaadiyaa iney kordhaan 
hoormoonada farxadu, markaa waa muhiim ah inaad ku dadaasho 
ajarna wuu kaaga socdaa. 

* Asxaab wanaagsan raadso:- in aad la rafiiqdid dad wanaagsan waxey 
keenaysaa iney adna wanaaga iyo wax tarka kula jeclaadaan, 
agtoodana aad ka hesho farxad iyo raynreyn is daba jooga. 

* Hadaf yeelo:- inaad wax hiigsato ood niyada ku heyso inaad meel 
sare gaadho waxey muhiim u tahey noloshaada waxeyna ku 
gaadhsiinaysaa heer farxadeed ood mahadiso. 

* Ixtiraam Dadka Kale:- aadamuhu waa noole bulsheed kaligii inuu 
nolaadaana waa midaan surtoobeyn, haddaba hadaad daneynayso 
farxad waa inaad ku ogolaata dadka sida ay yihiin, tix galisaa 
go'aamadooda sheekadooda dhageysataa, si karaamo leh ula 
dhaqantaa, cidii aad gacan siin kartid aanad ka hagran "Waxa jira 
waxyaabo qof wax u ah adigana aan dhib kugu hayn" markaa intii 
awoodaada ah isku day inaad caawiso. 

* Iska ilaali Cudurdaarka iyo eedaynta:- waa inaad waji furan ku 
qaabishaa guul darooyinkaaga cashar inaad ka qaadatidna isku 
daydaa, halka aad cidkale eed ku saari laheyd iney ka danbeeyeen guul 
darooyinkaaga. 

TODOBA ARIMOOD 00 NAARTA LAGAAGA XOREYNAYO:- 

In badan oo ka mid ah dadka ku nool aduunyada dusheeda, waxey 
adoomo u yihiin dunuubtooda iyo macaasidooda. 

Waxey u xidhan yihiin naarta jahanama oo ay u rahman yihiin. 

Lakiin waxa ka mida ah fadliga uu allaah'sw' adoomadiisa ku 
galadeystey & naxariista balaadhan ee uu allaah 'sw' khalqigiisa ku 
maneystey, in uu u yeelay asbaab ay kaga baxaan adoonimada ay 
dunuubtooda adoomo u yihiin. 

In uu yeelay allah 'sw' arimo ay kaga xoroobaan u xidhnaanta ay u 
xidhan yihiin naarta jahanama, gaar ahaan bisha barakeysan ee 
ramadaan, rasuulku SCW wuxuu idhi illaahey SW adoomadiisa ayuu 
naarta ka xoreeyaa maalin kastoo ramadaana. 

Waxaa la gudboon qof kasta oo muslim ah in uu naftiisa xusuusiyo in 
guusha dhabta ahi tahay " in uu naar ka badbaado yow-mul qiyaamaha 
& in uu helo nimcada allah 'sw' iyo janadiisa. 

Jli; 


(jjjiJ! VI Uj-iil SUaJlLaj jti AoaJl J^Jlj jliJl c>^.) 

Ajbl JLjC’ q^aIuia I I 


Waxeynu is xasuusin doonaa todoba arimood oo rasuulkeenu 'sew' si 
cad inoogu sheegey in cidii la timaada ilaahey 'sw' uu naarta kaga 
xoreynayo oo uu danbiyadooda u dhaafayo. 

1. SABABTA KOWAAD:- 


^jLu a& <j-a!iiVI: 


In adoonku noqdo mid acmaasha, cibaadada & kheyrka uu sameynayo 
oo dhan mid uu illaahay daraadii usamaynayo, 


AJIaauj AJJl JJC (> f IJ* Jjjj V 


mid aanu ilaahey waxaan aheyn abaal marin kaga doonaneyn, oo ay 
isugu mid noqoto in ay dadku ku amaanaan & in ay ku dhaleeceeyaan 
acmaasha iyo cibaadada uu sameynayo, in agtooda mansilo & sharaf 
ku yeesho iyo in aanu helin midnaba. 


A& VI AJl V JjAj A-abiil AjC <jiljj &ljj AoSc <&l (j Ijaaj 

jUil AaSc aJJI f jA. VI Ajil Aaj ^sum " 


Wuxu yidhi rasuulku 'sew' adoonku haduu la tago maalinta qiyaame 
qowlu LAA ILAAHAILA LAAH kalimatu towxiid wa kalimatu ikhlaas 
isaga oo ilaahey wajigiisa ku doonaya kalmadaa iyo kheyr kasta oo ka 
farcama wuxuu ilaahey ka xaaraam yeelaa naarta, adoonkaasi ma galo 
naar. 

Waxa ka mid ah arintaa calaamadaheeda in adoonku mukhlis yahay 
iyo in kale oo u kala garan karo, 

* ^bu j dljLu Aii! Atlla JaLuuj; 


* in uu ku dadaalo illaahay 'sw' adeecitaankiisa. 


* VI AIaC V <j! uiaj <jjj: 


* in uu ku dadaalo qarinta acmaashiisa wanaagsan oo aanu jecleysan 
in cid aan illaahey 'sw' aheyni ay ku aragto. 


(jj» AJI ±a!\ fix j ( ^1a 


Goorma ayuu adoonku ogaan karaa in uu ka mid yahay kuwa 
niyadoodu saxsan tahay ee arimahoodu ilaahey 'sw' daraadii yihiin? 

(j^Uil A& Aijlail Ja j A&lkil ^ J.1j I j| 

Marka uu dadaalkiisa oo dhan uu ku bixiyo illaahey 'sw' 
adeecitaankiisa ee uu jeclaado in dadka agtooda darajo iyo mansilo 
toona in aanu ku yeelan. 


Waayo adoonku Haduu jecel yahay in ay dadku amaanaan, in ay 
sharfaan, in darajo uu dhexdooda ku yeesho taasi waxey u dhowdahay 
in ay dhaawacdo ikhlaaskiisa oo acmaashiisa qaarkood uu u 
sameynayo si uu u gaadhi lahaa arimahaasi. 

<&l JLjC’ jjAlm-a l l Lgjj 

2) SABABTA LABAAD EE ILAAHEY 'SW' ADOOMADIISA NAARTA KAGA 
XOREYNAYO WAA:- 


* j^YI a jjjSj jJb a^Lua £^tufll 

Waa inuu adoonku salaadiisa wanaajiyo oo uu ku dadaalo, 
waxyaabaha taasi ku imaneyso waxa ugu horeeya in uu ku dadaalo 
inuu gaadho takbiirta salaada lagu xidho, oo aan salaada laga hor 
xidhan. 


<_u£ ^1 jYl a jjjSj ^ La jj (jjjuji ( ( alujj Ajic oJil liul Jli 

Jlilil (j* S*Ijjj jUll (jA $*Ijj; 4l .) 

Ailuol! jail ^LaYl filjj. 


Waxa uu leeyahay rasuulkeenu 'sew' "afartan maalmood qofka salaada 
faralka ah jamaacada la tukada, isaga oo afartankaasi maalmood 
salaad kasta takbiirta lagu xidho ka gaadhayey, waxaa loo qoraa in uu 
laba arimood ka badbaadayo. 

ARINTA KOWAAD: waa naarta in laga xoreeyo. 

ARINTA LABAAD: waa nifaaq, oo arintaasi waxey daliil u tahay inuu 
qalbigiisa ku jirey imaan dadaalka noocaasi ah ku dhaliyey. 

<JJa3 <ui! j liA <Uil ^^AL-OAil 

Waa fadli aad iyo aad uweyn oo ay inala gudboon tahay in aynu 
nafaheena u faaruqino oo aynu waqti uyeelano. 

Afartan maalmood salaadahood waa laba boqol oo salaadood. 

Labada boqol ee salaadood ee aad jamaca la tukatey, ee takbiiratul 
ixraam ka gaadhey, waxey ka dhigan yihiin 

U3t j (jl) SjJait Hid 

Laba boqol oo talaabo oo xaga janada aad uqaadey, xaga naartana aad 
ka fogaatey. 


vll J-lu (j\ (jSkiuH AjlIuj ^ j 


Waa arin aad iyo aad u qaali ah oo mudan in lagu bixiyo dadaal fara 
badan. 

Waxyaabaha taa kaa caawin kara waxa ka mid ah 

* In aad naftaada ka fududeyso hawlaha aduunyo iyo mashaaqisheeda 
waa hadii aad dooneyso dadaalkaa in aad bixiso. 

* In aad ilaahey 'sw' weydiisato in uu arinkaa kugu kaalmeeyo. 

* In aad ka fogaato danbiyada ku dabraaya, ee kaa dabraaya dadaalkii 
aad aad kheyrkaa ku bixin laheyd & in aad ku dadaasho daacada, 
kheyrka iyo wanaagyada sabab unoqonaya in allaah 'sw' wanaaga 
noocaasi ah uu kugu hanuuniyo. 


3) ARINTA SADEXAAD ee uu illaahey "sw" adomadiisa naarta kaga 
xoreynayaa waa: 

* ACrlavlt Laouj V j^aaullj 4 

* In adoonku ilaaliyo labadaa salaadood, si gaar ah ahna u ilaaliyo. 

waa salaada subax oo hurdo ka horeyso iyo salaada casar oo hurdo 
ama cunto laga dhargaa ka horeyso, taas oo qofka caajiznimo ku rida. 

Gaar ahaan marka labadaa salaadood jamaaco lagu tukado waxa uu 
ilaahey "sw" sabab uga dhigayaa in naarta lagaa xoreeyo. 

£ l^ ^ jUll gcJj (j]; " ua (jk flu .la dljj Laj2 fluj AjIc. ^lua liijj Jli 


Wuxu yiri rasuulku’scw’: "Naarta gali maayo adoon tukadey intaaney 
cadceedu soo bixin'waa salada subax' & intaney dhicin'waa salada 
casar." 

Arintani waxey ku imaneysaa labadaa salaadood inaad waqtigooda 
tukato, oo aad ku ilaaliso sunayaasha ka horeeya, oo sunaha ka 
horeeya ilaalintiisu waxey sabab unoqoneysaa in salaadahaa 
waqtigooda ku alaaliso. 




wuxuu yiri rasuulku'scw : 1 


i\ jj" Laj Lid) (ja jjl 


"Labadaa rakcadood ee sunaha ah ee ka horeeya salaada subax, waxey 
ka kheyr badan yihiin aduunyada mugeed iyo waxa ku dhex jira" 


Wax allaale waxa dhex yaal oo aan iyaga aheyn ayey ka kheyr badan 
yihiin. 


ij la jjj JjL jj! &!jj" laujl j-^sd! Jj3 *1j-®! dil ^ j" ^iuuj AoSc di! tiuj Jl3j 


" lllaahey 'sw' ha unaxariisto adoon, 'waa ducaa,u mina nabawiyi 
caleyhi salaam ama waa khabar ama waa war uu leeyahay' ilaahey ha 
unaxariisto adoon tukaday afar rakcadood salaada casar ka hor. 

aw! (j 

4) ARINTA AFRAAD ee uu illaahey'sw' adomadiisa naarta kaga 
xoreynayaa waa: 


* ljU£j £jji 


Dadka inta tukataa wey yar tahay, dadka badankooda waxa laga 
yaabaa in ay laba ka horeysiiyaan laba ka danbeysiiyaan. 


^LuuJ! j 4_ik- 4_Ljj Jj) j \AAj m 


Taasi waa mid soo aroortey fadlina leh, lakiin waxaa kasii fadli badan 
oo ilaahey "sw" naarta kaaga xoreynayaa, in aad afar rakcadood oo 
sune ah ka horeyseysiiso salaada duhur afar rakcadood o sune ahna ka 
danbeysiiso, walibana ilaashato. 


AJil n n Jjb jj! j 61 jj Lu3 j Ajil ^lufl JlS; 

" jlill AJil 4-aja. u Jxjj J$ia (Jj& £jjI 

"Qofka ilaaliya afar rakcadood"sune" oo ka horeeya salaada duhur iyo 
afar rakcadood oo ka danbeeya, ilaahey'sw' naarta ayuu ka xoreeyaa 
adoonkaas.", Hadii ay naftaada ku cuslaadaan waxaad xasuusisaa 
bushaaradan aadka uweyn. 


" jlill j*" 

Waad dadaali doontaa bi'idni laah "sw". 

5) ARINTA SHANAAD EE UU ILAAHEY 'SW' ADOOMADIISA NAARTA 
KAGA XOREYNAYO WAA: 

* j kiljLu f 

* In adoonku ilaahey 'sw' dartii u ooyo, Yj Y Isagoon cidna is 
tuseyn cidna is maqashiineyn in uu qalbigiisu khushuuco oo ilaahey'sw' 
dartiis u foorarsado taasina ay sabab unoqoto in raadkaasi uu soo 
gaadho indhihiisa, oo indhihiisu ilaahay'sw' ukhushuushaan oo ay 
daraadii u ooyaan. 


l£j Jaj jUll £lL | ^ lim (ji jjlAjjl) dljj Lu2 ^LuA)j lluu Jli 

Sjiil ^ Jjju AJil Ajaja (j-at 

Wuxu yiri nebigeenu'scw' " naar gali maayo nin 1 waxa looga jeedaa qof 
lab iyo dhadig kuu doono ha ahaadee' ilaahey daraadii u ooyey ilaa 
caanuhu ay ku noqdaan candhadii laga soo lisey,- " 

Taasi sow mustaxiil ma aha? 


" in caanuhu ay ku noqdaan candhadii laga soo lisey, sidaa oo kale 
ayey mustaxiil u tahay in uu naar galo qof ilaahey daraadii u ooyey. 


- IjjI fluiA (JjLIa <&! Jjiui jU& Yj" 

Ku kulmi maayaan boodh ilaahey'sw' daraadii qofka u gaadhey oo 
sanka iyo meelaha kaleba ka marey iyo qiiqa naarta jahanama qof 
muslim ah labadiisa dul, ilaahey'sw' daraadii hadii boodhkaasi usoo 
gaadhey isaga oo cibaado kusii socda amaba se jihaad fii sabiililaah, 
ilaahey'sw' arintaa wuxu kaga badbaadinayaa dukhaanka ama qiiqa 
naarta jahanama." 

All! A *(jjA As laJ 4J Aiil jbC’ L lilA 

Waa arin mudan in lagu hambalyeeyo adoonka ay mar uun u ansaxday 
hal mar ilmo in ay illaahey'sw' daraadii uga timid. 


*Laj LJjjil) QA JjjJu Ail! jbC’ L (—ijllll yt 


Waxa qalbiyada dembiyadu madoobeeyeen ee dahaadhmey lagaga 
meydhaa biyahaa ilaahey'sw' daraadii indhaha uga timid. 


<0l! I^j! 


Qofka ilaahey'sw' arintan ku arsaaqo ee ilaahey'sw' daraadii u ooyey, 


As2 Y All! A uiflljAJ! y^a oiil! j jjt j! iAjac, ja j! JLsC> 


cibaadada dhexdeeda ama iyadoo la waaninayo ama si kale kaleba ha 
ahaatee ilaahey'sw' wuxuu ku gaar yeelaa fadli cid gaadhi kartaa aaney 
jirin, qof sidaa yeelay mooyaan e. 

FADLIGAASI WAA MAXEY ? 

Waa in uu ilaahey'sw' u hadheeyo maalinta qoraxda lasoo dhaweeyey 
ee. 


4_Ua V! JIa V ^jj 4-ujjC- JIa cIaj 

hadhkaa ilaahey'sw' mooyaane mid kale aanu jirin ayaa ilaahey'sw' u 
hadheynayaa. 

YOWMUL XARSHI. 

Waxa ka mida todabada uu rasuulku'scw' inoo sheegey in yowmul 
qiyaamaha loo hadheynayo. 


" j jUL^I dl jj." aLLc Cul alii UiLk jSj 

" Qof ilaahey'sw' daraadii u ooyey isaga oo ilaahey'sw' xusaya oo 
indhihiisa kasoo burqatey isaga oo waliba kalidii ah oo cid uu is 
tusayaa aaney jirin." 

Waxey taasi daliil u tahay in ilaahey'sw' daraadii uga timid. 

Ilaahey'sw' in adoonku uu sidaasi yeelo aad iyo aad buu u jecel yahay. 
Adoonka sidaa yeelana ilaahey'sw' marka uu jeclaado, 

Wuxu ilaahey'sw' ku gaar yeelayaa nicimkiisa aan la koobi karin karin 
iyo fadligiisa aan la tirin karin. 

cs* qa Sjlaa ij (> <T^' * L 

Aill Jjjujj <jlj$J ^ sjla2j 


( _gjSi ^Luu j S%ua Aolc- Lmj Jli 

<&l <MmL- 


Wuxu yiri rasuulku’sw’ " wax uu ilaahey ka jecel yahay ma jiro laba 
dhibcood iyo laba raad, 

LABADA DHIBCOOD WA MAXEY ? 


*Dhibic ilmo ah oo adoonka ilaahey'sw 1 daraadii uga timid.iyo 
*Dhibic dhiiga oo ilaahey'sw' daraadii looga daadshey. 


WAA MAXEY LABADA RAAD ? 


Ailuu ^ (jlA jail filjj.) (jaaj|jfl £>■* 4 -uajjfl jalj aiil ^ jali; £)l jaSfl Lajj 


LABADA RAAD WAA 


*Raad adoonku uqaadey xaga jihaadka uu u qaadey, isaga oo ku jira 
jihaadka raadkaa uu adoonku dhigey. 

iyo 

*Raad adoonku uu dhigey isaga oo ku sii socda gudashada faral ka 
mida faralada ilaahey'sw' inagu waajib yeelay hanoqoto salaad ama 
xajba hanoqoto e. 

Arinta noocaasi ahi waxey meydhaysaa. 

,)0^jb^l JJ^b! ii ' J, - a ‘^! Oh ( ^ J 

ilmada ilaahey'sw' daraadii uga qubataa waxey bakhtiisaa bado dhan 
oo naar ah. 


Ojjb! iaj^i j 5 qa bi! Jbe b bib jjau.. 


bit Jbe ^jaIluaI] Lgj) 

6) ARINTA LIXAAD EE UU ILAAHEY "SW" ADOOMADIISA NAARTA KAGA 
XOREYNAYAA WAA 




* In adoonku noqdo mid akhlaaq wanaagsan, dhaqan wanaagsan oo 
dabacsan oo saamaxaad badan oo aan raacin oo aan fulin waxey 
cadhadiisu u yeedhineyso oo saamaxa adoomada ilaahey'sw'.. 

^Sbb! aljj.) jbll (jfe bit 4-a j bujS bb IbA 0^ (!)■*( ^b^ bi! bab Jl£ 

bi! 4_4^ j ^jJlbY! ^b»YI 4 j ASj-iluxa 


wuxu yiri rasuulku'sw' " Adoonka ah mid dabacsan o hayin ah oo u 
dhow adoomaha ilaahey'sw' oo aaney ka didin isaguna weheshada 
iyaguna weheshadaan, dhaqankaa wanaagsan sababtiisa ayuu 
ilaahey'sw' kaga xaaraam yeelayaa in uu galo naarta jahanama." 

( xLuj j Abe- bi! ^ybi! <jpli! 6 JA J 

Tani waxey aheyd dhaqankii rasuulka'scw'. 

Wuxu ahaa rasuulkeenu'scw' siduu ilaahey'sw 1 ku sifeeyeyba. 


Lijij 


Hadaba adoonyahow noqo mid saamaxaad badan oo dhaafitaan 
badan oo dabacsan, noqo mid waji farxadi ka muuqato adoomada 
ilaahey'sw' ku qaabila. 

Ilaahey'sw' aya naar kaaga xoreynaya e. 


Lgjj 

7) ARINTA TODOBAAD EE UU ILAAHEY "SW" ADOOMADIISA NAARTA 
KAGA XOREYNAYAA WAA 

* * ji CjUjJI 

* Waa in adoonku ilaahey'sw' ku arsaaqo hablo, kuwo ay walaalo 
yihiin iyo kuwa uu isagu dhaleyba ha noqdeen e. 

waxeynu ognahay in ay tahay caado jaahiliya tahay in la karaahiyeysto 
hablaha oo ninka marka ay gabadhi u dhalato uu ka xumaado inantaa 
u dhalatey. 

J\ju. j kiljLu <&! S JjUailL JaLs. j Lajis 4jil SL& b till! j JjlLj j 

£pj*y\j (J&- Jf-a2 SUAj qaI. 


Qofka hablaha karaahiyeysanayaa waa qof jaahil ka ah fadliga aadka 
ufaraha badan ee ilaahey'sw' u balan qaadey adoonku uu hablo ku 
imtixaamey. 

MAXAAN U LEEYAHAY UU KU IMTIXAAMEY ? 

J b'XuZ AalC- ^jjl) life 

lleyn tarbiyeynta habluhu waxey u baahan tahay samir, xitaa 
korintooda iyo quudintoodu inamada waa ka howl badan yihiin. 

jtblLl! fi JA (jj> f ( _ # jou aJ i! (A-lujj Aolc- ali! ( _ f Lufl llnj Jli 

Waa fursa lidukhuuli janah in uu ilaahay'sw' hablo ku siiyo. 

Waa fursad iyo wado aad ka dhigan karto mid aad janada ugu marto. 
Waa mid aad naarta kaga badbaadi karto. 

Si fiican indhaha ugu fur oo udhugo labadan xadith ee rasuulku'scw' uu 
inoogu sheegey fadliga uu helayo qofka hablaha tarbiyadeeya. 

j) ljLIj jjju ^1a! <j ja ^Lu*1!j Aolc- Ujju Jti 

^-alaJ! ^UlY! 4 filjj.) jUl! I^ 


Wuxu yiri rasuulku'sw' " ma jiro axad umadeyda kamid ah. 

AjujIj £>*1 £)** AjIaSM A_aI £y* 


,kaas oo quudiya saddex hablood oo uu isagu dhaley ama saddex 
hablood oo ay walaalo yihiin oo u ixsaan fala, 

jatiii j Jjiiu 


, hadii uu jiro ka noocaasi ah oo umadeyda laga dhex helo hablahaasi 
uu quudinayo ee uu usama falayaa waxey xijaab iyo teed uga noqdaan 
naarta jahanama." 


jt ^lauj AJlvu^ Attt AiJj 4 aj^C- jfl ^ j.... Ali^aS ^ ^ bj 

CAl 


(jAllui j <j^AfcJbi j jiuaS calL d£t!i 4J <jl£ ^LuJl j 5%-a Aalc- llnj Jlij 

Aj AaLa (jj)j .Ia^I dljj.j A_aLH) -»jj jUl) (jj» Ai AjA^ <jALui£j 

AJi! A_A^J itOVAll 

Wuxu yiri rasuulku sew " qofka uu ilaahay siiyo saddex hablood, 
saddexdaa hablood ku sabra, inamoba ilaahey ma siin, saddexdaa 
habloodbuu ilaahey siiyey oo uu kaga samrey nicmatul walad inuu 
helo, saddexdaa hablood uu quudiyey oo gaajaduu ka ilaaliyey, 
sadexdaa hablood wuu waraabiyey oo oonka iyo haraadka ayuu ka 
dhowrey, saddexdaa hablood wuxu u jarey arad beel oo aradka ayuu 
ka ilaaliyey, wuxa uu siinayaa waa inta awoodiisa ah ee uu helayo, oo 
lama odhanayo wax ka yar siiya oo cunto ah ama sharaab ah ama hu' 
ah, kaasi naarta xijaab uga noqon maayaan la odhan maayo, mar hadii 
wixii uu isagu hayey ka quudiyey hablihiisa, teed bey uga noqdaan 
naarta jahanama maalinta qiyaame." 

WAA IN LAGU DADAALO U SAMO FALKA IYO WANAAJINTA HABLAHA 
AAD DHASHAAN AMA AAD WADA DHALATAAN. 


jUil (p. AjaJl <^1 JjjL 

i^> bjtuiai ^III t jlbl £ja <iL c4uaJl tilll a i bj III 

V i+ai jiai ^ bjiu^i ^ «£!£ ^ v ifjifi jUii 

(j jSj V L^Jla jlbl bJlu^i ^ ^jSj 

U*b ^Lfl ^fUt 4 jUIIj c> <iL ijb UJ 

Ji ^ bnlua US lib Jl 

USjb US dAX4 ji ^ic-j (iiXi Uub bjbj 

Jus, djj ^Ui! (ji (uAIjjI Ji ytoj ij»JAtjj!. 


fUlaJlj ^IxJb bl A-u ijn jUbVI AjlasJI Abaa. 


^jjJU jbj <jjjU ^ b) iaC- JjP jjj Jballij Ullli 

_ ^bu b) AlaLa 

QALINKII CABDICASIIS XASAN AADAN 

GABYAAYE 

TAFATIRKII QORAA AMUUN XASAN 

AADAM 

NASHQADII DAAUUD MAXAMED XASAN 

CALI 

WIXII TALIYO TUSAALAA KUSOO GUDBI. 

FACEBOOK: QORAA CABDICASIIS 
GABYAAYE CG 

EMAIL: 

abdiasishassan42@gmail.com 

WABILLAAHI TAWFIIQ. 

DHAMAAD 

ALLAA MAHAD LEH 

.END. 

